Sloba se oglasio nakon što je Luna dobila poklon na dan kad su se smuvali, direktno otkrio da li ga je on poslao! – Haber.ba\nSloba se oglasio nakon što je Luna dobila poklon na dan kad su se smuvali, direktno otkrio da li ga je on poslao!\nLuna je na dan godišnjice sa Radanovićem dobila paket, Đoganijeva nije skidala osmijeh sa lica\nLuna Đogani prethodne noći je, malo iza ponoći, dobila misteriozni poklon koji ju je oduševio, ali i bacio u razmišljanje od koga je, pošto joj je poklon uručen tačno u vreme kada je pre godinu dana započeta javna preljuba sa Slobodanom Radanovićem, piše “Novi“.\nLuna je dobila paket sa slatkišima, cvijećem i dva balona na kojima piše “volim te”. Kako Drvo mudrosti nije Luni otkrilo od koga je poklon, Đoganijeva i ostali zadrugari mislili su da je sigurno od Slobodana Radanovića.\nTeme:Luna Đogani, poklon, Slobodan Radanović, Zadruga


Crna Gora na jesen pristupa programu pravde EK - Svet - Dnevni list Danas\nPočetna » Svet » Crna Gora na jesen pristupa programu pravde EK\n0Piše: Danas Online 11. juna 2018. 13.39\nOn je na konferenciji „Eurojust i saradnja sa trećim zemljama – iskustva i izazovi u zemljama Zapadnog Balkana“ podsjetio da je Sporazum između Crne Gore i EUROJUST-a o saradnji stupio na snagu prije godinu.\n-Sporazum predstavlja najviši stepen povjerenja između Crne Gore i država EU u oblasti saradnje u borbi protiv teških oblika prekograničnog kriminala. Današnja konferencija je dokaz da je to povjerenje ne samo održano, već i produbljeno, ocenio je Pažin prenosi RSE.\nCrnogorski premijer je istakao da o kvalitetu saradnje sa EUROJUST-om najbolje govori činjenica da je Crna Gora ažurno imenovala državnog tužioca za vezu i da su crnogorski državni organi tokom prošle godine bili uključeni u četiri predmeta pravosudne saradnje posredstvom EUROJUST-a.\nPredmeti su se, kako je naveo, dominantno odnosili na krivična dela prevare, terorizma i pranja novca.\nKako prenosi Radio Slobodna Evropa, Pažin je naglasio da su sve crnogorske pravosudne institucije posmatrači u relevantnim evropskim pravosudnim mrežama i najavio da se pristupanje Crne Gore Programu pravde Evropske komisije očekuje na jesen.\nOn je dodao da je Zakon o pravosudnoj saradnji sa državama članicama EU u završnoj fazi, prenosi RSE.\ncrna gora, evropska komisija, ministarstvo pravdeBeograd


Alma Ras uskoro počinje izvoz u Hrvatsku, Sloveniju i Dansku\nOslobođenje, Bosna i Hercegovina\nNajpoznatiji brend finog rublja u Bosni i Hercegovini, kada se uzmu u obzir i domaći i strani, i lider u ovom segmentu na domaćem tržištu, kompanija “Alma Ras”, proslavila je prije nekoliko dana 19. godišnjicu uspješnog rada. Kompanija je to koja je prve korake počela 1998. godine kao mala porodična radionica u Olovu, da bi danas postala to što jeste - lider na tržištu.\nTome u prilog ide i nedavno istraživanje koje je obavila agencija GfK BiH, na nacionalno reprezentativnom uzorku, što je ovoj kompaniji opravdalo očekivanja da je najprepoznatljiviji brend u segmentu finog rublja i spavaćeg programa u BiH.\n- U protekloj godini zaposlili smo 227 novih radnika, a početkom ove godine u pogonu u Visokom je izgrađen i novi objekat za odjele krojenja, pakovanja i skladišta, zahvaljujući kojem je dodatno zaposlen 31 radnik. Kao uspješna kompanija, uvijek se suočavamo sa nekim izazovima, a baš su istraživanja pokazala da veliki udio u prodaji finog rublja otpada na nelojalnu konkurenciju, koja se odnosi na prodaju na pijacama i štandovima. To čini skoro 30 posto od ukupne količine prodatog rublja.\nTakođer, jako je veliki direktni uvoz sa Dalekog istoka po jako niskim cijenama. Jeste da je to roba dosta lošijeg kvaliteta, ali to veoma ometa domaću proizvodnju i utiče na ukupni rezultat. Međutim, mi se borimo, a do sada su kvalitet, stalna ulaganja i stalni angažman našeg osoblja pokazali da se može opstati i u takvoj situaciji, kazao je za Oslobođenje Rasim Memagić, izvršni direktor kompanije “Alma Ras”.\nKada je u pitanju izvoz, “Alma Ras” trenutno najviše izvozi u zemlje regiona, najviše u Crnu Goru i Makedoniju, a trenutno je i u pregovorima za Hrvatsku, Sloveniju i Dansku. Kako nam je kazao Memagić, to su tržišta koja trenutno opslužuju, a cilj im je da u narednom periodu postanu jedan od lidera, među tri najveća proizvođača, i na tim tržištima.\nDanas ova kompanija raspolaže sa pet proizvodnih pogona, trinaest maloprodajnih objekata, tri outleta, te tri franšizna partnera sa više od 1.000 uposlenih.\n- Ove godine planiramo zaposliti novih 80 radnika, uglavnom na postojećim lokacijama, planiramo i širenje postojećih proizvodnih linija. Akcenat nam je na usavršavanju organizacije i procesa u proizvodnji, uvodimo i novi IRP sistem, što je zaista velika investicija za nas u ovoj godini, a koja će nam omogućiti dalji razvoj i rast, te usavršavanje procesa automatizacije, proizvodnje, prodaje, poručio je Memagić.


Tanjug 11. jula 2019. 14:21\nBEOGRAD – Član Gradskog veća Dragomir Petronijević i danas je sa saradnicima nastavio obilazak borčanskog naselja Popove bare na opštini Palilula, gde su u toku radovi na otklanjanju posledica nastalih usled jakih kiša. Obilasku terena i razgovoru sa građanima ovog naselja prisustvovali su sekretar za poslove odbrane, vanrednih situacija, komunikacije i koordinaciju odnosa sa građanima Darko Glavaš, članovi Opštinskog veća Palilule, predstavnici JKP „Beograd-put”, JKP „Beogradski vodovod i kanalizacija” i „Elektrodistribucije”.\nPetronijević je istakao da je stanje u ovom naselju svakog dana sve bolje, kao i da se sve aktivnosti, umesto u kancelarijama, dogovaraju i sprovode direktno na terenu.\n„Posledica takvog rada je da smo uspeli da na vreme saniramo jednu od najkritičnijih tačaka u ovom naselju, na uglu 2. i 306. Nove ulice. Tu su sada, posle otvaranja zapušenog kanala, umesto cevi f200, postavljene cevi f500, 600 i f1000“, rekao je Petronijević.\nNajavio je da će do srede raskrsnica biti asfaltirana i postavljena nova ograda jer smo morali da sačekamo da se voda u međuvremenu slegne.\nPetronijević je rekao da na drugoj kritičnoj tački, u Ravničarskoj ulici još uvek čekamo da se voda slegne i onda ćemo i tamo postaviti cevi promera f1000 kako bismo omogućili da u slučaju sledećih većih padavina voda može da protiče. „Na svim sličnim mestima ima i kablova EDB-a i vodovodnih cevi koji će morati da budu izmešteni kako bi se posao uradio onako kako struka nalaže. Zato molim za još malo strpljenja, radimo svaki dan, do sada smo otvarali kanale na sedam mesta i želimo da svaki od njih bude uređen tako da u budućnosti nemamo više ovakve probleme“, kazao je Petronijević.\nOn je podsetio da su „Srbijavode” dobile potrebna sredstva i da će svih 87 kilometara kanala biti očišćeno i uređeno.\n“ Kao što smo obećali, od marta počinjemo i sa izgradnjom kanalizacije. Želimo da obećanje koje je stanovnicima ovog dela grada dao predsednik Vučić bude ispunjeno i nećemo stati dok ne očistimo kanale, uvedemo kanalizaciju i popravimo kompletnu infrastrukturu“, rekao je.\nDodao je da ovu priliku koristi da sugrađane podseti da održavaju kanale prohodnim, što je u slučaju naselja Popova bara, koje je čak šest metara ispod nivoa Dunava, izuzetno važno.\n„I drugi delovi na levoj obali Dunava – Ovča, Kotež, Borča, Mali zbeg su takođe ispod nivoa reke i moramo voditi računa o životnom okruženju“, rekao je Petronijević.\nPodsetio je da je do sada urađeno 935 rešenja, da su sva obrađena i da je juče počela isplata štete, saopštio je Sekretarijat za informisanje.\nI danas u Srbiji sunčano i toplo, do 28 stepeni


Privredna komora traži formiranje kriznog menadžmenta na nivou RS\nRazmatrajući trenutno stanje u privredi Republike Srpske, sa posebnim osvrtom na aktuelnu situaciju koja je prouzrokovana kontinuiranim rastom cijena sirovina, repromaterijala i energenata, Upravni odbor Privredne komore Republike Srpske usvojio je zaključak u kojem se navodi da je u cilju bržeg i kvalitetnijeg donošenja odluka od značaja za privredu Republike Srpske, rasterećenja privrede, te stvaranja povoljnijeg poslovnog okruženja, hitno potrebno preduzeti sljedeće aktivnosti, koje je Кomora dostavila i Vladi Republike Srpske:\n• Obavezne konsultacije Vlade Republike Srpske sa Privrednom komorom Republike Srpske prilikom izrade propisa od značaja i uticaja na privredu i to u skladu sa odredbama Zakona o PКRS kojima je definisano da Narodna skupština i Vlada RS dostavljaju na razmatranje Кomori nacrte i prijedloge zakona i drugih propisa iz oblasti privrede i od interesa za privredu. Vlada razmatra mišljenje Кomore i obavještava je o svojim stavovima. Shodno, Upravni odbor Privredne komore Republike Srpske izražava neslaganje sa načinom donošenja Odluke o izmjeni Odluke o najnižoj plati u Republici Srpskoj za 2022. godinu, te Odluke o izmjeni Odluke o utvrđivanju uvećanja plate, visine primanja po osnovu rada i visine pomoći radniku kojima su nametnuta dodatna opterećenja privrednim subjektima bez mogućnosti dostavljanja primjedbi ili komentara. Ovdje posebno treba istaći i da je Zakonom o radu RS, propisano da najnižu platu u Republici utvrđuje Vlada Republike Srpske na prijedlog Ekonomsko-socijalnog savjeta u posljednjem kvartalu tekuće za narednu godinu, te da je Vlada u 2022. godini već dva puta mijenjala iznos najniže plate, što je u suprotnosti sa navedenom odredbom Zakon o radu.\n• Imajući u vidu da se posljednjim povećanjem najniža plata značajno približila prosječnoj plati u Republici Srpskoj, što dodatno opterećuje politiku određivanja plata u privredi, jer negativno utiče na motivaciju visokokvalifikovane radne snage i stvara dodatni pritisak u ovom pravcu, neophodno je hitno definisati mjere koje će stvoriti uslove za rasterećenje poslovnih subjekata poreskih davanja. Stoga, Upravni odbor Кomore predlaže da se izvrše izmjene i dopune Zakona o porezu na dohodak – po hitnom postupku, na način da se u poreska oslobađanja uvrste regres i topli obrok u slučajevima kada privredni subjekti ne vrše samostalno pripremu toplog obroka, niti koriste usluge keteringa do određenog iznosa ili procenta. Dodatno smatramo da je zbog ravnopravnijeg sistema oporezivanja potrebno definisati i uvesti platne razrede prilikom oporezivanja poreza na dohodak, po uzoru na države regiona – Republiku Hrvatsku i Republiku Sloveniju.\n• Jedna od mjera podrške privredi u uslovima trenutne krize jeste suspenzija primjene člana 35. Zakona o akcizama BiH na određeno vrijeme, tako da se suspenduje naplata akcize (putarine kao vrste indirektnog poreza) za puteve, te za izgradnju autoputeva i izgradnju i rekonstrukciju drugih puteva do kraja godine. Na taj način bi se djelimično ublažili negativni efekti energetske krize koji dovode do enormnog skoka cijena naftnih derivata.\n• Na tržištu rada evidentan je veliki nedostatak radne snage u svim sektorima privrede, kako u proizvodnim, tako i u uslužnim djelatnostima i taj nedostatak sve više opterećuje kontinuirano obavljanje poslovnih procesa. Кako bi se dobila adekvatna slika stanja ponude i potražnje radne snage evidentirane kod Zavoda za zapošljavanje RS neophodno je hitno uvesti promjene u sistemu vođenja evidencije kod ovog organa, tako da se precizira broj nezaposlenih koji su spremni da rade, struktura tih nezaposlenih, njihova kvalifikacija, starosna dob, prethodno radno iskustvo itd., te učiniti ponudu radne snage transparentnijom.\n• U cilju bar djelimičnog rješavanja krize u oblasti snabdijevanja šumskim drvnim sortimentima, pristupiti izradi i donošenju Zakona o preradi drveta koji bi na adekvatniji način regulisao prioritetno snabdijevanje šumskim drvnim sortimentima domaćih prerađivača, ali riješio i pitanje izvođača radova u oblasti šumarstva, kao i pitanje odgovornosti za nepoštovanje odredbi o snabdijevanju.\n• Sistem javnih nabavki u Bosni i Hercegovini može se koristiti kao alat kojim bi se obezbijedio oporavak privrede i smanjio uticaj krize, ali za to je neophodno da ugovorni organi u budućim tenderima omoguće primjenu Zakonom o javnim nabavkama predviđenog izuzetka koji se odnosi na odredbu o promjenjivosti cijena. Ovo zahtjeva da ugovorni organi utvrde objektivna pravila o promjenjivosti cijene i ta se odredba unosi u ugovor o javnoj nabavci, a upravo ovaj zakonski izuzetak je neophodan u uslovima krize, poskupljenja i vanrednih okolnosti na globalnom nivou koje naša privreda trpi, a ne može na njih uticati, niti ih ublažiti. Odredba o promjenjivosti cijena predviđena je i u Glavi XIII Zakona o obligacionim odnosima, na koji upućuje i sam Zakon o javnim nabavkama, tako što propisuje da se ugovor o javnoj nabavci zaključuje u skladu sa zakonima o obligacionim odnosima u BiH, a odredbe ovih zakona primjenjuju se i u pogledu odgovornosti ugovornih strana za ispunjavanje obaveza iz ugovora o javnoj nabaci.\n• Imajući u vidu negativne uticaje koji su izazvani pojavom pandemije, a koji su dodatno pojačani nastupanjem energetske krize, poskupljenjem repromaterijala i sirovina, produžavanjem rokova isporuke, prekidom lanaca snabdijevanja, Vlada Republike Srpske bi trebala hitno pristupiti primjeni principa upravljanja u kriznim situacijama, jer je izložena situacija bliska vanrednom stanju, i posvetiti se formiranju kriznog menadžmenta na nivou Republike Srpske, sa ciljem hitnog djelovanja, definisanja mjera za ublažavanje posljedica krize, izmjene propisa i donošenja odluka koje bi uticale na smanjenje negativnih uticaja i pružanje podrške oporavku privrede. Ukoliko se procjeni da je to neophodno, rješenje može biti i u uvođenju vanrednog stanja kao načina za olakšano donošenje odluka u cilju brzog djelovanja i očuvanja privrede Republike Srpske, po uzoru na Republiku Mađarsku.\n• Od Vlade Republike Srpske očekuje se da putem svojih predstavnika u zajedničkim organima na nivou BiH, inicirana primjenu predloženih mjera koje su u nadležnosti organa i organizacija na BiH nivou, sa ciljem rasterećenja privrede i ublažavanja posljedica krize.\nObjava Privredna komora traži formiranje kriznog menadžmenta na nivou RS pojavila se prvi puta na Business Magazine.


„Rusija bi u Belorusiji mogla da aktivira rezervne bezbednosne snage kada se pod pretnjom nađu organi državne vlasti i civili“\nIzvor: Vostok.rs, 29.Avg.2020, 10:13\nRusija bi u Belorusiji mogla da aktivira rezervne bezbednosne snage samo u slučaju da se situacija izmakne kontroli, kada se pod pretnjom nađu organi državne vlasti i civili, izjavio je portparol Kremlja Dmitrij Peskov. „To je već jasno rekao i predsednik Rusije Vladimir Putin. Hipotetički gledano, to bi se desilo u slučaju ako bi se situacija otrgla kontroli, kada bi se stabilnost dovela u opasnost, ili pak ako bi se pod pretnjom našli organi državne vlasti ili životi građana i to kao rezultat ekstremističke delatnosti. To su vam kriterijumi“, rekao je Peskov. On je rekao i da je stav Kremlja da se takav scenario u Minsku neće ostvariti. Takođe je naveo i da se Rusija ni na koji način nije mešala u unutrašnja pitanja Belorusije. „Sve to što se događalo nije doprinelo ekonomskom razvoju i stabilnosti, štaviše, sasvim suprotno. Imajući u vidu da su i Rusija i Belorusija sastavni delovi naše Savezne države, naravno da je to tema koja nas zabrinjava“, dodao je.\nIzvor: Vostok.rs, 29.Avg.2020\nRusija priznaje legitimitet predsedničkih izbora u Belorusiji, rekao je predsednik Vladimir Putin. "Beloruske vlasti pozvale su OEBS da učestvuje u kontroli izbora. Zašto nisu došli? To nas odmah navodi na pomisao da je, zapravo, stav o rezultatima ovih izbora već pripremljen. Stoga neko može...


Ultranacionalista Torockai snimio preteći video upozorenja izbeglicama | Vestinet.rs\nPočetna SVET\tUltranacionalista Torockai snimio preteći video upozorenja izbeglicama\nGradonačelnik pograničnog mesta Asothalom u Mađarskoj Laslo Torockai snimio je preteći video u kojem poručuje izbeglicama da, ako žele da stignu do Nemačke, Mađarska je loš izbor, a Asothalom je najgori izbor.\nTorockai, kojem je u više navrata bio zabranjivan ulazak u Srbiju zbog ekstremističkog delovanja, na snimku upozorava i da se ilegalni prelazak granice, od sredine septembra, smatra zločinom, a da se zakonom zabranjuje i oštećivanje ograde.\nGradonačelnik pograničnog mesta je naveo i da se oba dela kažnjavaju zatvaranjem i višegodišnjom zabranom ulaska u Mađarsku.\n“Ako ste ilegalni imigrant i želite da stignete u Nemačku, najkraći put je kroz Srbiju, Hrvatsku i Sloveniju”, poručio je Torockai.\nBio je lider ekstremističkog mađarskog Omladinskog pokreta 64 županije, koji je MUP Srbije kraje 2005. godine okvalifikovalo kao ekstremističku organizaciju koja se zalaže za obnovu takozvane velike Mađarske.\nArmija islama: Napali smo bazu koju koriste Rusi!


Zategnuti odnosi SAD i Saudijske Arabije\nAmerički državni sekretar Džon Keri i ministar inostranih poslova Saudijske Arabije princ Saud al Faisal nakon susreta u Džedi\nSaudijski zvaničnici ispoljavaju ljutnju i zabrinutost zbog promena u politici Sjedinjenih Država na Bliskom istoku.\nNajnovije tenzije izmedju Saudijske Arabije i Sjedinjenih Država unele su ozbiljne smetnje u tradicionalno čvrste bilateralne odnose.\nZvaničnici saudijske vlade su gnevni zbog američke politike prema gradjanskom ratu u Siriji. U Egiptu, Saudijci podržavaju vladu koju podupire vojska dok su Sjedinjene Države suspendovale pomoć Egiptu u iznosu od više stotina miliona dolara posle puča kojim je svrgnut predsednik Mohamed Morsi. Medjutim, Saudijce najviše brine rastuća vojna moć njihovog glavnog rivala – Irana i moguće otopljavanje na relaciji Vašington - Teheran u vezi sa kontroverznim iranskim nuklearnim programom. Kliford Mej je predsednik Fondacije za odbranu demokratije.\n„Ima indicija da su Saudijci ljuti, da su čak veoma nezadovoljni i isfrustrirani. Ako biste pokušali da izdvojite glavni razlog to je zato što Amerika u ovom trenutku ne pokazuje liderstvo na Bliskom istoku.\nRijad takodje nije zadovoljan time što Sjedinjene Države ne preduzimaju više u cilju naoružavanja sirijskih pobunjenika. Saudijci prigovaraju odluci Bele kuće da prihvati sporazum o uklanjanju sirijskog hemijskog oružja umesto da izvrši raketne napade na režim predsednika Bašara al-Asada, koji je, kako izgleda, sada u jačoj poziciji.\n„Ne vidim nikakve prepreke za moju nominaciju za naredni predsednički mandat.“\nRijad je čak odbio mesto u Savetu bezbednosti UN, navodeći kao razlog neuspeh u rešavanju konflikta na Bliskom istoku. Evo šta o tome kaže bliskoistočni analitičar Hani al-Gamal.\n„U stvari oni su želeli da stave do znanja da Saudijska Arabija kao bogata zemnlja i važan akter u regionu treba da ima udela u rešavanju krize u Siriji i da niko ne bi trebalo da nameće svoja gledišta drugima.“\nAmerički državni sekretar Džon Keri izjavio je da razume razočarenje Rijada nekim odlukama Vašingtona ali da saveznici rade zajedno.\n„Uveren sam da imamo zajednička gledišta dok se krećemo napred i radujem se bliskoj saradnji sa našim saudijskim prijateljima i saveznicima.“\nRijad najviše brine mogućnosti otopljavanja odnosa Obamine administracije sa Iranom posle veoma simboličnog telefonskog razgovora predsednika Obame sa novim iranskim predsednikom Hasanom Rohanijem. Još jednom, Kliford Mej.\n„Saudijci zavise od američkog liderstva u regionu i, otvoreno govoreći, oni vide jedinu alternativu u Iranu kao agresivnoj sili i hegemonu, a možda uskoro i nuklearnom gospodaru Bliskog istoka.“\nAnalitičari kažu da je suviše rano da bi moglo da se zaključi da li je sadašnji gnev Saudijske Arabije samo prolazni diplomatski spor ili značajniji razlaz u bilateralnim odnosima sa Sjedinjenim Državama.


Simić: Razgovaraćemo sa svima - Srpska lista\nSimić: Razgovaraćemo sa svima\njul 11, 2017 | Intervjui, Novosti |\nPredsednik Srpske liste, koja je na kosovskim parlamentarnim izborima osvojila 9 od 10 zagarantovanih mesta srpskoj zajednici, Slavko Simić, u intervjuu za Radio Slobodna Evropa (RSE) kaže da će ova lista učestvovati u svim političkim konsultacijama, bez obzira ko je mandatar.\nSpremni smo da čujemo ko ima iskrenu želju da srpsku zajednicu u kosovskom parlamentu i vladi snažno podrži, i omogući da mi normalno funckionišemo i kao zajednica i kao politički predstavnici. Ukoliko budemo videli da postoji konstruktivnost i fleksibilnost, bićemo spremni da učestvujemo u vlasti, kaže Slavko Simić.\nRSE: Prvu šansu za formiranje vlade dobiće pobednička koalicijia PAN, čiji je kandidat za premijera Ramuš Haradinaj. Da li će i pod kojim uslovima Srpska podržati njegovu vladu?\nSimić: Srpska lista očekuje da se što pre konstituiše skupština, da formiramo poslanički klub i uzmemo sve ono što nam pripada u skupštinskim odborima. Spremni smo da učestvujemo u političkim konsultacijama sa predstavnicima albanskih stranaka kako bismo sagledali njihove stvarne pozicije, sada kada je među njima utihnuo žar predizborne borbe.\nSpremni smo da razgovaramo sa svima, tako da očekujemo da predsednik Tači u narednih nekoliko dana pozove predstavnike političkih stranaka koji su ušli u skupštinu i koji su sada deo parlamenta, da napravi konsultacije najpre s njima a zatim i sa novim mandatarom.\nSrpska zajednica ne može da bira, niti da utiče ko će biti mandatar, jer to određuje albanska većina i albanska zajednica na Kosovu. Spremni smo da učestvujemo u svim političkim konsultacijama, jer mi smo definisali naše političke pozicije i u toku predizborne kampanje i sigurno da ćemo se držati tih principa, kako bi omogućili da srpski narod na Kosovu bude u boljem položaju nego što je to bilo do sada.\nRSE: Da li to znači da će Srpska lista podržati vladu Ramuša Haradinaja?\nSimić: Pa ja ću vam ponoviti da ćemo mi učestvovati u svim političkim konsultacijama, bez obzira da li je to Ramuš Haradinaj, ili Aljbin Kurti ili Isa Mustafa. Ja ponavljam da mi na to ne možemo da utičemo. Spremni smo da razgovaramo sa svima, spremni smo da čujemo ko ustvari ima zaista jednu iskrenu želju da srpsku zajednicu u kosovskom parlamentu i kosovskoj vladi snažno podrži i da jednostavno omogući da mi normalno funckionišemo i kao zajednica i kao politički predstavnici. Ukoliko budemo videli da postoji konstruktivnost, postoji fleksibilnost, bićemo spremni da učestvujemo u vlasti.\nRSE: Kakva su očekivanja Srpske liste od nove vlade?\nSimić: Pa vidite, mi smo bili u prethodnom periodu deo vlade Ise Mustafe. To je bila vlada gde se sve zasnivalo na tome da danas sve možemo, a sutra ništa ne možemo. Sigurno da smo imali u prethodnom periodu u toku skupštinskog saziva, i u toku rada i funkcionisanja vlade, štetne zakone koji su usvojeni na uštrb srpskog naroda koji živi na Kosovu i sigurno da ćemo insistirati da se mnogo toga promeni, kako bi omogućili da srpski narod uživa poštovanje i u institucijama, i da srpska zajednica koja živi na Kosovu živi u jednom pozitivnom i normalnom ambijentu.\nRSE: Šta je ono što očekujete da će nova vlada učiniti, a da prethodna čiji ste deo bili, nije uspela?\nSimić: Sigurno da nas očekuje puno posla. Puno problema imamo. Puno problema i na lokalnom nivou, i na centralnom nivou, i uopšte se na Kosovu ne može reći šta je od čega važnije.\nVeoma je važno da se nastavi proces dijaloga u Briselu, da se implementira ono što je dogovoreno u Briselu, a tu pre svega mislim na formiranje buduće zajednice srpskih opština, koja je imperativ za srpski narod i njegov opstanak na Kosovu. Insistiraćemo na ključnim stvarima za opstanak srpskog naroda, ali i insistiraćemo da se revidiraju neke stvari i neki zakonodavni procesi koji su bili aktuelni u prethodnom periodu,a tu pre svega mislim na Zakon o Trepči, Zakon o strateškim investicijama i ja se nadam da ćemo i u skupštini, i u vladi konstruktivno sarađivati sa budućim našim partnerima i verujem da možemo mnoge stvari da pomerimo sa mrtve tačke.\nRSE: Ramuš Haradinaj je pozvao partije na konsultacije o formiranju vlade. Hoćete li se odazvati?\nSimić: Ja mogu zvanično da vam potvrdim da ja još uvek takav poziv nisam dobio, niti sa takvom informacijom raspolažem. Još jednom ponavljam da smo spremni da idemo na svaki poziv, znači da prisustvujemo svakom političkom konstruktivnom razgovoru i svakoj konsultaciji bez obzira ko nas bude pozvao.\nRSE: Srpska lista će dobiti nova ministarstva. Koja očekujte da ćete dobiti, ili eventualno biste želeli da dobijete?\nSimić: Srpska lista i srpska zajednica na Kosovu mora snažno da bude prisutna u kosovskim institucijama, i da bude snažno prisutna i u vladi, i parlamentu, i da uzmemo sve ono što nam pripada kao narodu i zajednici koja živi na Kosovu.\nNe mogu sada reći koja konkrektno ministarstva ili koje resore, ali siguran sam da srpskom narodu i srpskim političkim predstavnicima treba omogućiti da imaju što više mehanizama, ne samo političkih, već i institucionalnih i budžetskih mehanizama, kako bi sredine u kojima žive Srbi kao većina, ali i u enklavama, ekonomski i infrastrukturno podigli na jedan bolji nivo, i kako bi našem narodu omogućili opstanak i ostanak na tim prostorima.\nIzvor: Radio Slobodna Evropa / Maja Fićović\nPreviousSrpskoj listi 9 mesta u parlamentu\nNextPrva izborna skupština Građanske inicijative Srpska lista


Kojić: Institut i dalje političko tijelo\n17/09/2021 | 15:27 ⇒ 15:48 | Autor: SRNA\nPredsjednik Opštinske organizacije porodica zarobljenih i poginulih boraca i nestalih civila Srebrenice Branimir Kojić rekao je Srni da je izborom novog Kolegijuma direktora Instituta za traženje nestalih BiH ova institucija i dalje političko tijelo i da treba traženje nestalih vratiti u nadležnost entiteta.\nKojić je dodao da su srpski predstavnici u Upravnom odboru Instituta prekršili odluke Narodne skupštine Republike Srpske o neučešću u donošenju odluka i radu u zajedničkim institucijama.\n- Ovo što se desilo izborom Kolegijuma direktora Instituta za traženje nestalih dokazuje da je ova institucija politička i ponajmanje se bavi onim što joj je primarni zadatak - istakao je Kojić.\nOn je rekao da su, koliko zna, "dva srpska predstavnika učestvovala i time prekršila odluke Narodne skupštine".\nKojić je naveo da je prema njegovim saznanjima predsjednik, kako je naveo, "nelegalnnog privremenog Upravnog odbora Petar Šikman član PDP-a a Ostoja Dragutinović član SDS-a".\n- Logično bi bilo da je prvo izabran novi Upravni odbor Instituta koji bi nakon toga bio izabran Kolegijum direktora Instituta. Sam izbor tih ljudi je katastrofalan jer smo vidjeli da je u Kolegijum direktora izabran Mujo Hadžiomerović koji je doskora bio u Vijeću naroda Republike Srpske - rekao je Kojić.\nOn je konstatovao da su "Bošnjaci nanovo u Institut poslali političara kao što je bio i Amor Mašović koji je radio onako kako mu je naređivala SDA".\nKojić je dodao da se sada "maše time kako Mašović više nije u Institutu za nestala lica BiH".\n- Mašović će i dalje da vedri i oblači Institutom jer je uhljebljen kao savjetnik hrvatskog člana Kolegijuma direktora Instituta Marka Јurišića, rekao je Kojić i dodao da će i "dalje da se održi koncept Amora Mašovića nad zahtjevima Republike Srpske", te da je riječ o veleizdaji onih koji su izabrali ovakav Kolegijum direktora Instituta.\nKojić je istakao da je stav svih udruženja iz Republike Srpske, kako opštinskih tako i regionalnih, boračkih i svih udruženja proisteklih iz odbrambeno-otadžbinskog rata, da predstavnik iz Republike Srpske u Institutu bude Goran Krčmar.\n- S druge strane naš je stav takođe da taj Institut treba ukinuti kada ovako radi ili reorganizovati. Najbolje bi bilo da se traženje nestalih vrati na entitetske komisije koje bi imali daleko bolje rezultate od ovakvog Instituta - ističe Kojić.\nKojić je ukazao da je pitanje traženja nestalih civilizacijsko pitanje i humanitarno jer ko god traži bilo koga od svojih srodnika treba da ga dostojno sahrani po svojim vjerskim obredima.\n- Ovo što se desilo sa izborom Kolegijuma direktora Instituta pokazuje ponovo da je BiH ovakva kakva jeste neodrživa, jer ako oko traženja nestalih ne možemo da se dogovorimo i ne možemo da nađemo konsenzus, kako ćemo o nekim drugim pitanjima. U sve pore društva je ušla politika i dok se to ne promijeni, smatram da ovakva BiH nema zaista budućnost - zaključio je Kojić.


Haradinaj na tv Hepi: ZSO moguća jedino u skladu sa Ustavom Kosova - MediaSfera\nPredsednik Vlade tzv. Kosova Ramuš Haradinaj izjavio je, u intervjuu emitovanom večeras u emisiji “Ćirilica” na televiziji Hepi, da je formiranje Zajednice srpskih opština (ZSO) moguće ali u skladu sa Ustavom Kosova.\n„Kada bismo znali koja je to zajednica, znali bismo kada će biti formirana„, kazao je Haradinaj televiziji „Hepi“.\n„Problem će biti posle da li je to što je napisano u skladu sa Ustavom Kosova„, kazao je Haradinaj.\nKomentarišući hapšenje direktora Kancelarije Vlade Srbije za Kosovo i Metohiju Marka Marka Đurića u severnom delu Kosovske Mitrovice, Haradinaj je kazao da je to bila „čudna i nezgodna situacija“ u kojoj su kako je ocenio, grašku napravili Đurić i Srbija.\nO spoljnoj politici:\nO odnosima sa Srbijom:\nHaradinaj je rekao da poštuje Srbiju i da želi da Srbija ima najbolju moguću sudbinu. On je rekao da na Kosovu postoji diskusija oko toga da li je dobro što je „Kosovo otvoreno toliko za tržište Srbije“.\nOn kaže i da dok Srbija ne prizna Kosovo postojaće dva stava „kako mi to vidimo, dve istine“.\nO ratnim zločinima:\nHašku robiju je, kaže, u dva navrata izbegao „istinom“, a opisujući svoj boravak u Haškom tribunalu,kaže da je to bila “nova Jugoslavija, ali iz nacionalističke perspective”. Tamo je upoznao i Srbe poput Šljivančanina i Šešelja koji su mu i uputili pozdrave.\nIzvor: N1, Danas, Večernje novosti, MediaSfera\nTagoviIntervju Ramuš Haradinaj TV Hepi


BERIŠA SE ZAHVALIO VUČIĆU I SRBIJI: Srpski spasioci su prvi stigli u Drač, za tri sata su bili tamo! - Informer\n10:34 Politika 3\nTanjug | 30. 11. 2019.\nZemljotres u Albaniji je pokazao da ne postoje granice između srpskog i albanskog naroda kada su u pitanju nesreće i pokazivanje humanosti, izjavio je predsednik Matice Albanaca u Srbiji Demo Beriša i dodao da je najbolja slika koja je otišla ona gde pripadnici Sektora za vanredne situacije Srbije sarađuju sa kolegama iz Albanije\nOn je podsetio da je prva ekipa koja je stigla u Drač bio upravo tim Sektora za vanredne situacije MUP-a Srbije.\n"U tom trenutku se pokazala neorganizovanost u Albaniji. Prva ekipa koja je pristigla u Drač je bila ekipa Sektora za vanredne situacije MUP-a Srbije nakon odluke predsednika da se pruži pomoć albanskom narodu", naveo je Beriša za RTS.\n"Na KiM se u privremenom smeštaju nalazi oko 2.000 ljudi. Ekipa iz Srbije je još aktivna u Draču i oni će, zajedno sa kolegama iz Crne Gore, verovatno nastaviti da rade. Nije još vreme da se spasilačke ekipe vrate kućama, jer se ne zna tačan broj ljudi koji se nalaze ispod ruševina. Tlo se u Albaniji još nije smirilo", istakao je Beriša za RTS.\nGRČKA JE JUTROS MOGLA DA STRADA KAO ALBANIJA, evo šta ju je SPASILO da ne bude sravnjena, iako je pogodio SNAŽAN zemljotres!\nU ovom trenutku vlasti Albanije su, kako je naveo, izašle sa zahtevom da se ne šalje pomoć u garderobi i hrani nego u novcu, a biće potreban i građevinski materijal.\n"Matica Albanaca u Srbiji je organizovala akciju i ona će trajati do 10. decembra. Pohvalno je da u akciji učestvuju i oni koji nisu Albanci, i Srbi, i svi oni koji žive na ovom prostoru. Najbolja slika koja je otišla u svet je ona gde su ljudi iz Sektora za vanredne situacije sarađivali sa kolegama iz Albanije. Pomoć iz Srbije je u roku od tri sata stigla u Albaniju. Predsednik Srbije je pokazao da humanost ne pokazuje nacionalnost i granice", rekao je Beriša.\nDEMO BERIŠA Srbija pomoć Albanija Aleksandar Vučić zemljotres matica albanaca u srbiji srpski spasilački tim srpski spasioci\nSRPSKA LIGA: Saradnja srpske i mađarske policije unaprediće zaštitu granica\n(FOTO) PRVE FOTOGRAFIJE SRPSKIH SPECIJALACA IZ ALBANIJE! Spasilački tim MUP-a u mestu Tuman, prva 72 sata PRESUDNA!\nMUP SRBIJE: U Albaniju ide 13 članova Specijalističkog tima!\nNajezila sam se vec prvog dana kad sam videla naše.. Svaka čast od srca.. U tom duhu vaspitavam i svoju decu..Bravooo svima za sve..\n@Kaydzon - A jesi se najezila kad albanci raskopavaju nasu Svetinju manastir na Kosovu u prevodu unistavaju dok ovi nasi dole pomazu, jel to u znak zahvalnosti?\n@Goga - nije to isti narod gospodine, narod Albanije ima kulturu i osnovno vaspitanje dok za ove sa Kosova se nebi baš reklo


Vreme 678 - G17 plus: Sve ili nista\n"Očekivao sam oko 40–50 mandata, tako da je ovaj rezultat ispod mojih ličnih očekivanja", kaže za "Vreme" Mlađan Dinkić\nPROTIV VLADE: Miroljub Labus\nAko su čelni ljudi u G17 plus i bili neprijatno iznenađeni "radikalizacijom" Srbije, to se nije moglo primetiti u sedištu njihove stranke – zauzeli su stav da su građani glasali protiv vlade, a ne za program SRS-a. "Mislim da su neki ljudi glasali za radikale ne zato što znaju šta oni nude, već iz besa i inata, samo da glasaju protiv DOS-a", kaže potpredsednik stranke Mlađan Dinkić za "Vreme". "Glasali su za radikale samo zato što su jasno prepoznali da oni nisu deo DOS-a. Nas još uvek nisu mogli u dovoljnoj meri da razlikuju, pa je za nas ipak glasalo oko 450.000 ljudi."\nNa konferenciji za novinare u sedištu stranke Miroljub Labus, predsednik G17 plus i nosilac liste, naglasio je da je rezultat te stranke "izvanredan" s obzirom na to da je ona osnovana pre godinu dana i izrazio nadu da će "demokratske snage prevazići podele i nači rešenje", ali i zabrinutost zbog stabilnosti buduće vlade. Labus je čestitao Srpskoj radikalnoj stranci na uspehu rekavši da "G17 plus poštuje izbornu volju naroda koji je glasao protiv vlade".\n"Dve poruke možemo da izvučemo posle ovih izbora: demokratske snage su dobile većinu na ovim izborima – 60:40 odsto u korist demokratskih snaga", kaže Dinkić. "S druge strane, 80 odsto građana je glasalo protiv vlade, što znači da nova vlada mora da vodi potpuno drugačiju politiku." Smatra da su mogli bolje da prođu da nije bilo "negativne kampanje Demokratske stranke": "Očekivao sam oko 40–50 mandata, tako da je ovaj rezultat ispod mojih ličnih očekivanja." U razgovoru za "Vreme" Dinkić dalje najavljuje drugačija personalna rešenja u budućoj vladi, zato što "većina neće moći da uđe u novu vladu jer je 80 odsto ljudi glasalo protiv prethodne vlade". "Moram da kažem da kada saberete glasove DS-a i ostalih stranaka DOS-a koje nisu prešle cenzus, to je oko 20 odsto – to je maltene referendum protiv politike vlade." Dinkić kaže da će Demokratska stranka morati da ponudi druge ljude i da prihvati novu politiku, kao i da "vlada mora da bude očišćena od ljudi koji su umešani u afere". Kaže da će G17 plus insistirati na konceptu samostalne Srbije u budućem parlamentu, i da će to svakako biti važna tema.\nLabus kao premijer buduće vlade? "Mislim da to uopšte nije nemoguće, vodiće se jako delikatni pregovori oko toga, ali nije isključeno." Dinkić kao ministar finansija? "Videćemo, zaista je rano za to. Sâmo ministarstvo bez odgovarajućeg koncepta nove vlade i podrške parlamenta tom konceptu nema smisla. Meni to mesto nije uopšte najvažnije, spreman sam da idem do kraja, dakle da dobijem odrešene ruke da vodim ekonomiju u novoj vladi, ili da uopšte ne budem u njoj. Vratiću se na fakultet... Sve ili ništa", kaže Dinkić za "Vreme".


Pogledajte gol sezone u Super ligi Srbije!\nNekadašnji reprezentativac mlađih selekcija Srbije Ognjen Ožegović drugu godinu zaredom je strelac najlepšeg gola u Super ligi Srbije, u izboru Sindikata fudbalera "Nezavisnost".\nOžegović u Sampdoriji za dva miliona?\nNapadač novosadske Vojvodine Ognjen Ožegović mogao bi uskoro da pojača Sampdoriju, prenosi lokalni "Il Sekolo XIX".\nZvezdino dete oterano sa "Marakane", a sada razbilo Sampdoriju\nPoznata vam je ona priča da fudbaleri zablistaju posle odlaska iz Crvene zvezde. Takav je slučaj i sa junakom pobede Vojvodine u Torinu protiv Sampdorije 4:0 Ognjenom Ožegovićem. Mladi napadač...\nJanković: Važna pobeda protiv Novog Pazara\nTrener fudbalera Rada Aleksandar Janković izjavio je da se u igri njegovih igrača tokom cele utakmice protiv Novog Pazara osetio pristisak, ali da su na kraju uspeli da osvoje važna tri boda u...\n"Orlići" prvi u grupi: Pavlovski umirio Francuze\nKapiten srpske reprezentacije je sjajnim golom iz slobodnog udarca doneo bod ekipi Ljubinka Drulovića u utakmici sa Francuskom - 1:1.\nZvezda čeka ponudu za Marka Perovića\nVršilac dužnosti generalnog sekretara Crvene zvezde Stefan Pantović rekao je danas da taj klub čeka ponudu za fudbalera Marka Perovića koji je izbačen iz prvog tima i samostalno trenira.


Uskoro oglasi za prodaju 14 preduzeća, među njima Lasta, PIM Ivan Milutinović i JRB | Novosadski informativni portal 021\nUskoro oglasi za prodaju 14 preduzeća, među njima Lasta, PIM Ivan Milutinović i JRB\n08:09 > 08:10\nPosle godine u kojoj zbog korone nije bilo ni interesovanja investitora za kupovinu preduzeća niti ponude od strane države, uskoro će prva od 76 preduzeća za privatizaciju biti ponuđena na prodaju.\nDržavni sekretar Ministarstva privrede Dragan Stevanović za Tanjug ističe da u narednih nekoliko nedelja valja očekivati oglase za prodaju 14 preduzeća.\n"Prvi poziv će biti na 100 odsto procenjene vrednosti, drugi na 50 odsto, treći na 30 odsto i verujemo da će se u ovom spektru ponuda i pojaviti kupac", navodi Stevanović i dodaje da je realno da se u ovoj i narednim godinama steknu uslovi da se oglasi prodaja 30 od 76 preduzeća.\nNa pitanje kada se u Srbiji može očekivati završetak procesa privatizacije, on kaže da je reč o živom procesu čiji kraj ne treba brzo očekivati, jer je država usvojila strategiju državnog vlasništva, na osnovu koje će se određivati prema svakom od preduzeća u njenom vlasništvu.\nNjih je trenutno oko 250, a prema Stevanovićevim rečima, ona preduzeća za koja država ima interes da ostanu u njenom većinskom vlasništvu će i ostati, a ostala će biti nuđena na prodaju.\n11.06.2021\t• 09:14\nGradili građani,a ovi prodaju.Uzgred kad će novac iz Agencije za privatizaciju od prodaje državnih preduzeća van aerofrom,telekom i nis.To je u paketu obećano kao i ove tri.Pitajte dinkića.Lepo piše besplatne akcije Telekom,Aerodrom,NIS,agencija za privatizaciju.\n10.06.2021\t• 17:27\nMolim državnog sekretara privrede da me obavesti na koji način se prodaju preduzeća. Interesuje me pretežno 4 ili 5 licitacija na 15 ili 7,5% cene. Ako se poklanja još bolje. I da pitam : šta se dešava sa Agencijom za licenciranje stečajnih upravnika koja je zadnjih 10 godina "prodavala" društvena preduzeća, kad se sad oglašava ministarstvo privrede.\nVlada Srbije: Ove godine 500 miliona dinara za kupovinu seoskih kuća


Četvrti SNSD-ov premijer koji neuspješno reformiše javna preduzeća – ASinfo Portal\n20.09.2021. / 13:58\nBANJALUKA – Vlada Republike Srpske formirala je još prije godinu dana Radnu grupu za reformu javnih preduzeća, ali od „velike“ reforme, koja bi javna preduzeća trebala da učini profitabilnim, još nema rezultata.\nJavna preduzeća u Srpskoj, njih oko 220, raspolažu sa imovinom vrijednom više od 10 milijardi maraka, a nerijetko ih većina posluje s gubitkom.\nIz Vlade su nerijetko obećavali da će rukovodioci javnih preduzeća, koji ne ostvare pozitivan rezultat, biti smijenjeni, ali to se nije dešavalo ili je bilo u rijetkim slučajevima.\nPremijer Radovan Višković je prošle godine najavio „veliku“ reformu javnih preduzeća, pod palicom njegovog kabineta. Prije godinu dana formirana je Radna grupu za reformu javnih preduzeća, ali reforme još nema.\nRadnoj grupi je trebalo devet mjeseci da pripreme Akcioni plan, što su potvrdili i iz Vlade RS.\n„Vlada Republike Srpske je formirala Radnu grupu za reformu javnih preduzeća u septembru 2020. godine, koja je pripremila Akcioni plan za reformu javnih preduzeća, a Vlada ga je usvojila u junu 2021. godine. U narednom periodu planirano je i formiranje Centralne jedinice za finansijski nadzor javnih preduzeća, za praćenje javnih preduzeća pomoću finansijskih i nefinansijskih pokazatelja učinka, kao što su finansijska solventnost, efikasnost poslovanja (operativna marža…), te broj zaposlenih (udio plata u izdacima i fluktuacija zaposlenih)“, naveli su u Vladi Srpske.\nU Programu fiskalne konsolidacije Vlada navodi da sektor javnih preduzeća u Republici Srpskoj čini značajan dio ekonomije i broja zaposlenih.\nPriznaju i da je taj sektor manje bitan kada je u pitanju dodata vrijednost ili dobit, te da su stoga započete aktivnosti vezane za reformu javnih preduzeća.\n„Portfelj javnih preduzeća u Republici Srpskoj je najvećim dijelom koncentrisan u 20 najvažnijih preduzeća. Od strateških javnih preduzeća se očekuje da budu izuzetno profitabilna i budu jedan od izvora prihoda budžeta Republike, čija reforma mora da bude pažljivo sprovedena radi efikasnijeg i produktivnijeg poslovanja, a sve s ciljem ostvarivanja značajnije dobiti“, istakli su u Vladi.\nDodaju da je, takođe, planirano i uvođenje funkcije utvrđivanja i praćenja procjene i upravljanja fiskalnim rizicima u okviru Ministarstva finansija, uključujući i rizike vezane za poslovanje javnih preduzeća.\nGlavna služba za reviziju javnog sektora Republike Srpske objavila je početkom godine izvještaj revizije učinka „Planiranje i izvještavanje u javnim preduzećima“, a u kojem je istaknuto da javna preduzeća ne rade efikasno.\nObećanja i pokušaji\nPoboljšanje rada javnih preduzeća obećavao je prvi SNSD-ov premijer Milorad Dodik odmah po dolasku na vlast. Aleksandar Džombić je najavljivao da će riješiti funkcionisanje “Željeznica RS”, “Šuma Srpske”, “Elektroprivrede RS”, “Pošta Srpske” i drugih, a slično je govorila njegova nasljednica Željka Cvijanović. Dolaskom Radovana Viškovića od ponovljenih obećanja za sada imamo samo restrukturiranje “Željeznica” uz pomoć kredita Svjetske banke od oko 100 miliona KM, te započeto restrukturiranje dijela ERS.\nPrema podacima APIF-a u RS je registrovano ukupno 219 javnih preduzeća koja su u 2019. godini zapošljavala više od 27 hiljada radnika, raspolagala imovinom od preko 12 milijardi KM i ostvarila prihod od oko 2,4 milijardi KM.\n„Za značajan dio javnih preduzeća je karakteristično da posluju sa iskazanim gubicima ili zanemarivom dobiti, zbog čega se ne može govoriti o njihovom rastu i razvoju“, naveli su revizori.\nPredstavnici Međunarodnog monetarnog fonda (MMF) su nakon analize stanja u javnim preduzećima konstatovali da ona ne doprinose dovoljno ekonomiji u odnosu na njihove potencijale, a problemi izraženi u tim preduzećima imaju posljedice po društvo u cjelini.\nTagovi: javna preduzecaradovan viskovicreforma


Nova knjiga profesora ustavnog prava iz Banjaluke Milana Blagojevića: Decenijama u odbrani Srpske - Glas Srpske\nV. K. S. 28.07.2021 06:00\nBANjALUKA - “Ustavnopravna odbrana Republike Srpske” je naziv nove knjiga profesora ustavnog prava iz Banjaluke Milan Blagojević, koja, kako sam kaže, predstavlja njegovu borbu za odbranu Republike Srpske.\nKnjiga je zbirka 54 kolumne koje je Blagojević od 2017. do 2021. godine objavio u dnevnom listu Republike Srpske “Glas Srpske”. Ističe da je za njega čast što su kolumne objavljivane u “Glasu”, imajući u vidu da je riječ o listu koji je, kako mu i ime kaže, glas Republike Srpske, kojoj je i sam posvetio 30 godina života.\n- Borio sam se za njenu odbranu i stvaranje kao vojnik Vojske Republike Srpske, zatim stvarajući, kao predsjednik suda, gotovo iz ničega jedan od njenih sudova - Sud za prekršaje na Ozrenu te pisanjem više knjiga čija suština je razobličavanje pojava i procesa koji imaju za cilj destabilizaciju i razaranje Republike Srpske. Za ovu knjigu se može reći i da predstavlja moju borbu za ustavnopravnu odbranu Republike Srpske. Naslov knjige izražava suštinu kolumni koje su sadržane u njoj. Najveći dio su tekstovi u kojima sam nastojao da analiziram aktuelne političke i ustavnopravne izazove u pogledu nadležnosti i ustavnog položaja Srpske, tekstovi koji se odnose na protivpravna djelovanja visokih predstavnika u BiH, kao i pitanja u vezi sa istorijom, društvenom stvarnošću i spoljnopolitičkim položajem srpskog naroda, a time i Republike Srpske - istakao je Blagojević.\nProfesor ustavnog prava i viši naučni saradnik u Institutu za uporedno pravo u Beogradu Vladimir Đurić, koji je jedan o recenzenata, ocijenio je da će knjiga imati nesumnjiv teorijski kvalitet i značaj te da će rukopis predstavljati dragocjeno svjedočanstvo i poseban ljetopis o izazovnom vremenu te više nego vrijednu građu za sve buduće istraživače.\nDrugi recenzent Slobodan Orlović, koji je profesor ustavnog prava na novosadskom Univerzitetu, naveo je da autor svojim tekstovima “ne da mira” vlastima, uporno ih podsjećajući da moraju delati u opštem, a ne svom interesu. Izdavač knjige “Ustavnopravna odbrana Republike Srpske” je “Glas Srpske”.


DNK I FOTOGRAFIJE ODALI MONSTRUMA Posle 30 godina priznao ubistvo dve devojke - Lajk.rs Document\nDNK I FOTOGRAFIJE ODALI MONSTRUMA Posle 30 godina priznao ubistvo dve devojke\nElektričar koji je radio u bolnici u Velikoj Britaniji danas je priznao krivicu za ubistvo dve devojke pre trideset godina, kao i za jezive seksualne perverzije nad 80 leševa u bolničkoj mrtvačnici.\nDejvid Fuler (67) danas je pred sudom priznao da je 1987. godine ubio Vendi Nel i Kerolin Pirs što je policiji omogućilo da sudu predoči njegovu istoriju devijantnog ponašanja, uključujući DNK, snimke i fotografije Fulera kako “seksualno penetrira ženske leševe”, prenose britanski mediji.\nFuler je ranije rekao da je ubio Pirsovu i Nelovu ali nije želeo da prizna ubistva, pozivajući se na mentalnu bolest. Uhapšen je u decembru 2020. u svom porodičnom domu nakon što je policija pronašla njegov DNK na odeći Nelove i Pirsove i uporedila ih sa podacima iz svoje baze u kojoj je imala i DNK jednog njegovog rođaka.\nPročitajte još... Za samo 5 minuta UGAŠENA je CELA PORODICA: Natalija sa mužem i ćerkom odmarala u Albaniji, a onda se desio HOROR! (FOTO)\nDETALJI BRUTALNE TUČE U BEOGRADU Mortus pijani sin nasrnuo na oca i svoju suprugu (VIDEO)


Naučnici kažu da je 100 milijuna crnih rupa u Mliječnom putu -- Znanost i tehnologija -- Sott.net\nNaučnici kažu da je 100 milijuna crnih rupa u Mliječnom putu\nSre, 09 Kol 2017 21:25 UTC\nU našoj galaksiji postoji 100 miliona crnih rupa, tvrde naučnici.\n© NASA M. Weiss (Chandra X-ray Center)\nRasprava o broju crnih rupa u Mlečnom putu počela je još pre godinu dana, ubrzo nakon što je LIGO (Laser Interferometer Gravitational-Wave Observatory) detektovao pukotine u prostorno-vremenskom kontinuumu koje su nastale sudarom dve crne rupe od kojih je svaka bila veličine kao 30 sunaca.\nPrema mišljenju Manoja Kaplingata, profesora na UCI, broj crnih rupa ove mase po galaksiji zavisiće od njene veličine.\nVelike galaksije imaju zvezde koje su bogate metalima, dok su manje galaksije uglavnom popunjene velikim zvezdama sa malo metala. Zvezde koje imaju puno teških elemenata, poput našeg Sunca, većinu te mase potroše tokom "života". Kada dođe kraj života zvezde i nastane supernova, one koje su potrošile svoju masu ne mogu da naprave džinovske crne rupe.


Microsoft gasi lokalnu verziju LinkedIn u Kini | Biznis.rs\namerički tehnološki div uvodi novu platformu\nMicrosoft gasi lokalnu verziju LinkedIn u Kini\n14.10.2021 18:27 Autor: Redakcija Biznis.rs 0\nKompanija Microsoft je najavila u četvrtak da će ugasiti lokalnu verziju LinkedIn-a u Kini, koji je poslednja velika američka društvena mreža koja nastavila rad...\nKompanija Microsoft je najavila u četvrtak da će ugasiti lokalnu verziju LinkedIn-a u Kini, koji je poslednja velika američka društvena mreža koja nastavila rad u toj zemlji.\nU saopštenju Microsofta se navodi da će LinkedIn biti zatvoren zbog „znatno izazovnijeg poslovnog okruženja i povećanih zahteva usklađivanja s novim propisima u Kini“, prenosi Tanjug pozivajući se na CNBC.\nUmesto toga, američki tehnološki div će u Kini pokrenuti veb sajt za traženje posla koji nema LinkedIn-ove funkcije društvene mreže.\nLinkedIn je pokrenut u Kini 2014. godine sa ograničenim funkcijama osmišljenim tako da budu u skladu strožim zakonima o internetu u toj zemlji.\nOdluka o gašenju ove mreže doneta je pošto je kineski internet regulator naložio LinkedIn-u u martu da bolje moderira svoje sadržaje za šta je kompaniji dat rok od 30 dana, objavio je Wall Street Journal pozivajući se izvore upoznate s materijom.\nNova Microsoft-vova platforma u Kini, pod nazivom „InJobs“, neće uključivati društvene sadržaje niti će omogućavati korisnicima da dele objave ili članke.\nPrema podacima portala Statista, Kina je treće najveće tržište američke kompanije. Glavni izvršni direktor Microsoft-a Satja Nadela (Satya Nadella) izjavio je u julu da doprinos LinkedIn-a godišnjim prihodima kompanije iznosi oko 10 milijardi dolara.\nMicrosoft je kupio Linkedin 2016. godine za 26,2 milijarde dolara.\nKINA KOMPANIJE MICROSOFT U FOKUSU\nPANDEMIJA POGODILA I DRUŠTVENE MREŽE LinkedIn gasi gotovo 1.000 radnih mesta\nEnergijom iz vetroparka razvijaju lokalnu ekonomiju\nKompanija Apple predstavila unapređenu verziju MacBook Air laptopa\nBritancima koji su primili indijsku verziju vakcine upitna putovanja u EU


Orlandić na tri godine - ЦЗБГ портал\nU naš klub je stigao još jedan as iz menadžerske agencije Raja Božovića, novo pojačanje FK Crvena zvezda u petak, 6.februara, postao je Petar Orlandić (24). Snažni napadač dolazi iz crnogorske Zete, a sa našim klubom je potpisao ugovor na tri godine.\nPosle uspešno završenih lekarskih pregleda Orlandić je zadužio crveno-belu opremu i krenuo put Antalije gde će već od jutarnjeg treninga u subotu (7. februar) biti na raspolaganju Nenadu Lalatoviću.\n– Za mene je dobro da se što pre pridružim ekipi na pripremama kako bih upoznao nove saigrače i uklopio se u sistem rada koji me očekujem. Trenirao sam sa Zetom i mislim da ću brzo uhvatiti ritam, a čujem da je on žestok i da se radi više nego dobro – rekao je Orlandić.\nNovi napadač Crvene zvezde ističe da je dolaskom na stadion „Rajko Mitić“ ispunio svoj životni san.\n– Svakom fudbaleru je san da zaigra u dresu Crvene zvezde jer je ovo najveći klub na ovim prostorima. Hvala predsedniku kluba i ostalim članovima rukovodstva, odnosno treneru Lalatoviću što su mi ukazali poverenje i sigurno ću opravdati crveno-beli dres – istakao je Orlandić.


Narodna banka Srbije: Nijedna virtuelna valuta nema odobrenje za “beli papir” – 24sata online\nNarodna banka Srbije: Nijedna virtuelna valuta nema odobrenje za “beli papir”\nNarodna banka Srbije danas je, povodom medijskih navoda da je oglašena i izdata prva srpska virtuelna valuta, obavestila javnost da nije izdala nijedno odobrenje za “beli papir” koji se objavljuje pri izdavanju virtuelnih valuta kao vrste digitalne imovine.\nNarodnoj banci Srbije nije do danas podnet nijedan zahtev za davanje takvog odobrenja, saopštio je Savet guvernera NBS.\nNarodna banka Srbije ukazuje na to da je oglašavanje inicijalne ponude virtuelnih valuta i druge digitalne imovine koja se izdaje u Republici Srbiji dozvoljeno samo u skladu sa odredbama Zakona o digitalnoj imovini („Službeni glasnik RS“, br. 153/2020), a da nijedan oblik digitalne imovine u ovom trenutku ne ispunjava uslove za to oglašavanje.\nIstičemo i da je za oglašavanje virtuelnih valuta suprotno odredbama Zakona o digitalnoj imovini propisana novčana kazna i do 5.000.000 dinara, a da će Narodna banka Srbije kao nadzorni organ preduzeti sve raspoložive mere da spreči izdavanje i oglašavanje takvih valuta čiji je cilj da se građani dovedu u zabludu kada je reč o ulaganju njihovih novčanih sredstava, ističe se u saopštenju.\nFilmovi Puriše Ðorđevića tokom jula u Domu omladine\nMeril Strip dobila metro stanicu sa svojim imenom za rođendan


Kancelarija za KiM: Incidenti u Kosovskoj Mitrovici i Zubinom Potoku opasne provokacije na koje Srbi nisu naseli - Radio Kosovska Mitrovica\nKancelarija za KiM: Incidenti u Kosovskoj Mitrovici i Zubinom Potoku opasne provokacije na koje Srbi nisu naseli\n17. February 2022, 15:25\nKancelarija za Kosovo i Metohiju saopštila je da je u severnom delu Kosovske Mitrovice, danas oko 13.30 sati, došlo do kako je procenjeno “opasne provokacije”, kada se vozilo sa kosovskim registarskim oznakama i zastavom UČK na haubi, provezlo centrom grada i kamenicama gađalo nekoliko automobila.\n“Vozilo je primećeno na ulazu u Bošnjačku mahalu, a potom se sa zastavom UČK i upaljenim sirenama provezlo kroz nekoliko ulica u severnom delu Kosovske Mirovice, u pravcu Suvog Dola. Tom prilikom gađali su kamenicama parkirana vozila i razbili stakla na automobilu u blizini Pio fonda” navodi se u saopštenju Kancelarije za KiM.\nIstovremeno,prema informacijama Kancelarije za KiM, četiri vozila sa zastavama UČK primećena su i u selu Zupče, u opštini Zubin Potok.\n“Do ovih opasnih provokacija dolazi baš u danu kada se u Prištini obeležava godišnjica jednostrane i protivpravne secesije i očigledno predstavlja novi pritisak na Srbe, posebno na severu Kosova i Metohije, koje predstavlja opsesiju Aljbina Kurtija i vlasti u Prištini” stoji u saopštenju.\nStav Kancelarije za KiM je da iza svega stoji namera da se među srpsko stanovništvo unese nemir te da se isprovocira “neodmerena reakcija srpskog naroda u pokrajini”.\n“Ali su Srbi i ovoga puta pokazali odgovornost i smirenost i nisu naseli na provokacije. Ovakvi incidenti odraz su nemoći političara iz Prištine na čelu sa Aljbinom Kurtijem, ali i pokazatelj snažne, ali uzaludne opsesije da zagospodare severom Kosova i Metohije ” ističe se u daljem tekstu.\nNa kraju, iz Kancelarije podsećaju da je srpski narod na području KiM mnogo stradao i da se kako je navedeno “mahanjem zastavama UČK” ne grade poverenje, mir i suživot” već podele, irazdori.\n“…I krajnje je vreme da međunarodna zajednica pogleda istini u oči i uvidi na koje sve načine Priština na čelu sa Kurtijem pokušava da destabilizuje prilike na prostoru Kosova i Metohije” zaključuje se u saopštenju.


HITAN SASTANAK SA EULEKSOM U BG: Preduzmite nešto da sprečite nasilje nad Srbima na KiM\n19.04.2017. 15:58h 13.05.2017. 23:32h\nBEOGRAD - Direktor Kancelarije za Kosovo i Metohiju Marko Ðurić danas je u Beogradu održao hitan sastanak sa visokim predstavnicima Euleksa povodom sve učestalijih napada na Srbe i otvorenih pretnji nasiljem koje dolaze iz ekstremnih političkih i verskih krugova u pokrajini.\nÐurić je na sastanku od međunarodnih predstavnika zatražio preduzimanje konkretnih odlučnih mera kojima bi se sprečilo ugrožavanje bezbednosti ljudi i imovine i sprečilo dalje pogoršanje bezbednosnih prilika na KiM, saopštila je Kancelarija za KiM.\nPoslednja serija napada na građane srpske nacionalnosti na KiM je, prema Ðurićevim rečima, izazvala veliku zabrinutost i nespokojstvo srpskog naroda u pokrajini.\nÐurić je istakao da je nužno učiniti ozbiljne napore na terenu kako bi se inspiratori i organizatori ovakvih napada onemogućili da ozbiljno i trajno naruše bezbednosnu situaciju na KiM i ugroze sve što je do sada postignuto u procesu normalizacije odnosa Beograda i Prištine.\nOn je danas telefonom razgovarao i sa direktorkom Odeljenja za zapadnu Evropu, zapadni Balkan i Tursku u Evropskoj službi za spoljne poslove Angelinom Ajhorst o aktuelnoj bezbednosnoj situaciji na Kosovu i Metohiji i perspektivama dijaloga Beograda i Prištine.\nÐurić je tom prilikom istakao ključni značaj sprovođenja postignutih sporazuma o formiranju Zajednice srpskih opština za nastavak procesa dijaloga i normalizacije odnosa.\nmarko ĐurićEuleksKosovo i Metohijanapadi na Srbe


Magazin | Balkanrock.com\nMuzika i pivo: kako melodija vaše omiljene pesme utiče na ukus piva\nDobro ohlađeno pivo i pažljivo odabrana play lista, uvek su išli 'ruku pod ruku' kao najbolja kombinacija za opuštanje sa prijateljima. Koliko puta vam se desilo da zapamtite savršen gutljaj piva,...\nIstorija duge kose u heavy metalu\nDuga kosa kod muškaraca uvek je nailazila na suprotna mišljenja. Neki su je osporavali, dok su drugi smatrali da je to sasvim u redu, i da muškarci mogu da puštaju dugu kosu, i da imaju lepu i zdrav...\nRock’n’Electro: U kojoj meri je digitalno doba uticalo na rok scenu?\nIako se još uvek zove Dvorana slavnih rokenrola (Rock’n’Roll Hall of Fame), u poslednjih nekoliko godina ovaj prostor nije bio rezervisan samo za jedan muzički žanr. Mnoštvo različitih muzičara su ima...\nBiranje gitare za rok bend\nU muzici je sve vezano za strast i zabavu! Bez obzira na to da li radiš na svojoj solo karijeri ili maštaš o turnejama s bendom, moraš da se pomiriš da će veliki deo tvog uspeha zavisiti upravo od i...\nTekuća godina se primiče kraju, a mnogi su željni da saznaju gde će se to sve u novogodišnjoj noći, i danima koji joj prethode i slede, čuti zvuci rokenrola. Kao i svakog decembra, brojne su insinua...


Zugov šef komisije proglasio je test glasanje na lokalnim izborima na bazi blokčeina "uspešnim", uprkos slabom odzivu\nBTC $63.045 +3,51%\nXRP $1,09 +1,12%\nBCH $624 +1,05%\nEOS $4,79 +0,93%\nDOGE $0,27 -1,50%\nZug, poznat i kao ‘Kripto dolina’, najavio je planove za probni glasački blokčein sistem koristeći gradski sistem elektronske potvrde identiteta (eID).\nU švajcarskom gradu Zug održano je prvo lokalno blokčein opštinsko glasanje i uspešno je završeno, izvestila je 2. jula švajcarska novinska agencija.\nZug, poznat i kao ‘Kripto dolina’, najavio je planove za probni glasački blokčein sistem koristeći gradski sistem elektronske potvrde identiteta (eID), koji je pokrenut u novembru 2017. godine, a koji građanima omogućava glasanje putem mobilnih telefona.\nDieter Muler, šef komunikacija za grad Zug, rekao je švajcarskoj novinskoj agenciji da je "premijera bila uspešna" i da će se tehnički detalji pregledati u narednih nekoliko meseci zbog provere privatnosti, tajnosti glasanja i verifikacije rezultate.\nMali broj glasača, samo 72 od 240 građana koji su imali pristup sistemu onlajn glasanja, je učestvovao u neobavezujućem probnom glasanju u periodu od 25. juna do 1. jula. Muler je priznao švajcarskoj novinskoj agenciji da je "broj učesnika mogao biti veći."\nTest upitnik zatražio je od građana da glasaju o manjim opštinskim pitanjima, kao i šta misle da li bi u budućnosti trebao biti korišćen eID sistem zasnovan na blokčeinu prilikom referenduma. Švajcarska novinska agencija piše da su tri osobe nagovestile da nije lako glasati digitalno, 22 je odgovorilo da će koristiti blokčein za povraćaj poreza ili istraživanja, 19 odgovorilo je da će platiti parking koristeći elektronsku potvrdu identiteta, a 3 su rekle da će ga koristiti za pozajmljivanje knjiga iz biblioteke.\nŠvajcarska je nazvana“ Kripto Nacija” zbog svojih povoljnih poreskih zakona i relativno prijateljske regulative za ICO projekte. Krajem juna, Finansijski direktor Zuga pozvao je udruženje švajcarskih bankara da oformi radnu grupu koja će pomoći blokčein kompanijama da otvore bankovne račune.


Početak/Moja priča/Mladi bogoslov svira gusle i izrađuje nameštaj\nNiške Vesti19. aprila 2021.\nUčenik trećeg razreda Prizrenske bogoslovije u Nišu, Prokupčanin Miloš Gašević (17) slobodno vreme koristi na način koji nije baš uobičajen medju vršnjacima – on svira gusle i izradjuje nameštaj od drveta.\nSviranje gusli je porodična tradicija u porodicu Gašević koja se u Toplicu doselila iz Crne Gore.\nMladi bogoslov je kazao da je „ljubav i poštovanje“ prema guslama nasledio od pradede i dede koji su bili guslari i „od malih nogu“ ga učili da svira.\n„Guslama se bavim praktično od prvih svojih koraka, a ozbiljnije od prvog razreda osnovne škole. Od tada nisam prestajao da upoznajem nove stilove guslanja, nove stihove i pesme“, izjavio je Gašević.\nPrema njegovim rečima, guslanje se, kao i mnoge druge stvari uče ceo život, neprestano.\n„Trudim se da svakodnevno izdvojim makar pet, 10 minuta za gusle. Ukoliko nemam priliku da sviram, onda poslušam ili pročitam koju guslarsku pesmu. Uglavnom su to deseterci, narodni ili autorski“, kazao je Gašević.\nOsim u porodici, dodao je, veliku podršku za guslanje dobio je i u guslarskom udruženju „Ratko Pavlović Ćićko“ iz Niša čiji je član i od kojih je dobio gusle na kojima sada svira.\nKako je kazao, sa udruženjem je učestvovao na festivalima i saborima mladih guslara u Srbiji i zemljama u okruženju.\n„Osvajanje nagrada na festivalima nije moj cilj, najveći uspeh mi je to što sam misionar sa guslama, jer kao u hrišćanstvu svaki naš primer i svako naše delo je jedna misija medju ljudima“, istakao je Gašević.\nPrema njegovim rečima, od kako je uzeo gusle u ruke stao je u „borbu“ protiv zaborava gusala, a samim tim i protiv zaborava jednog velikog dela naše istorije.\nRekao je i da su ljubav prema guslama i epskoj poeziji, delom uticali da nakon završene osnovne škole upiše bogosloviju.\n„Kao i sa guslama ista je priča i sa stolarskim zanatom kojim se bavim, to je jedna naša stara tradicija. Nepisani zakon života na selu pre jednog veka nalagao je da se svaki domaćin bavi nekim zanatom kako bi prehranio porodicu i moji preci su se bavili stolarskim zanatom“, istakao je Gašević.\nStolarsku radionicu u kojoj radi, rekao je, nasledio je od pradede i sada u njoj izradjuje nameštaj od drveta koji je neophodan u svakom domaćinstvu – stolove, stolice, klupe, plakare.\n„Za izradu koristim samo „ručne“ alate, nikakve mašine i veoma mi je žao što taj način izrade nije dovoljno zastupljen u našoj zemlji“, naglasio je Gašević.\nDodao je i da se nada da će doći vreme da zanati koji polako izumiru, a bili su izvor prihoda za mnoga domaćinstva, dobiju malo veću podršku i svoje organizacije, poput nekadašnjih esnafa.\nbogoslov Bogoslovija epska poezija gusle Miloš Gašević stolarska radionica\nNiška ulica preplavljena fekalijama mesec dana (FOTO)


Kragujevac, 15. Maj 2012. PR Objave: Saopštenje -\nU utorak, 15. maja, u rektoratu Univerziteta u Kragujevcu biće održan skup na temu "Obrazovanje iz intelektualne svojine na univerzitetima u Srbiji". Skup u Kragujevcu predstavlja deo četvorodnevnog karavanskog nacionalnog skupa koji se održava od 14. do 17. maja, u četiri grada u Srbiji (Nišu, Kragujevcu, Beogradu i Novom Sadu).\nSkup organizuju Zavod za intelektualnu svojinu Republike Srbije u saradnji sa Evropskom patnentnom akademijom, koja je deo Evropskog Zavoda za patente (EPO) koji se bavi edukacijom. Cilj skupa je da se utiče na podizanje nivoa svesti pripadnika akademske zajednice u celoj zemlji o značaju patenata za razvoj privrede i celokupnog našeg društva.\nSkup je namenjen profesorima, dekanima i stručnim saradnicima svih fakulteta, ali će najviše koristiti onima koji izučavaju prirodne nauke, inženjerstvo, pravo, medicinu ili biznis administraciju. Glavne teme skupa su zaštita intelektualne svojine na Univerzitetima u Srbiji, podsticanje inovacija i pronalazaštva, kao i prijava patenata.\nUčesnici skupa u Kragujevcu su prof. dr Slobodan Arsenijević, rektor Univerziteta u Kragujevcu, Branka Totić, direktorka Zavoda za intelektualnu svojinu, dr David Jelerčič, direktor projekta Evropskog zavoda za patente, prof. dr Loran Manderije, profesor prava intelektualne svojine na Bokoni Univerzitetu u Milanu i drugi. Učesnici skupa predstaviće prisutnima kako zaštititi ideje, funkcionisanje patenata, korišćenje baze podataka u cilju pretraživanja patenata, korišćenje patenata i razumevanje patentnih zahteva.\nq: 19 - t: 0.05269 sec


U dvorištu spomen kuće Pere Todorovića u Vodicama: DRVORED ZASLUŽNIH LIČNOSTI – Palanačke novine\nU dvorištu spomen kuće Pere Todorovića u Vodicama: DRVORED ZASLUŽNIH LIČNOSTI\nby Palanačke · 6 juna, 2014\nU dvorištu spomen kuće Pere Todorovića, koja se u Vodicama gradi kao Dom srpskog novinarstva, zaslužne ličnosti zasadiće drvored. Prvo rodno drvo, u sklopu završnice manifestacije „Dani Pere Todorovića“, zasadila je dr Latinka Perović, koja je među prvima počela da skida pokoricu zaborava sa ličnosti i dela znamenitog Vodičanina.\nKraj mladice trešnje postavljen je i kamen sa mermernom pločom, dar kamenorezaca braće Mitrović, u koju je uklesano ime dr Latinke Perović, prve dobitnice Književne nagrade „Pera Todorović“, koju su početkom poslednje decenije prošlog veka ustanovili ARS forum i preduzetnik Radoslav Buntić.\nPrema rečima Miće Zagorčića, predsednika ZTU „Vidovača“, planirano je da po jedno rodno drvo zasade još neke ličnosti, koje su zaslužne što se poduhvat izgradnje spomen kuće Pere Todorovića, privodi kraju. To će uskoro učiniti Nino Brajović, generalni sekretar Udruženja novinara Srbije i predsednik Građevinskog odbora i istovremeno Skupštine opštine Smederevska Palanka, Slavoljub Đurić.\nHumanitarna košarkaška utakmica za lečenje Stefana Radovanovića\nNext story Završni koncert učenika MŠ „Božidar Trudić“\nPrevious story U Gradskom pozorištu „Zauvek i dan više“ u humanitarne svrhe


Kako će izgledati zgrada Biggz-a nakon renoviranja - Vesti\nJedan od arhitektonskih bisera Beograda i Senjaka, zgrada BIGZ-a, sagrađena 1937. godine po idejnom rešenju arhitekte Dragiše Brašovana, uskoro će dobiti novi izgled, čime će se ovom zdanju povratiti stari sjaj u novom ruhu.\nZgradu nekadašnje najveće štamparije na Balkanu, zadesila je sudbina mnogih državnih preduzeća tokom devedesetih godina, da bi sa novim vekom, počela novi život u kojem je imala veliki uticaj na kulturni i muzički svet Beograda. Naime, u nekadašnjim kancelarijama, otvoreni su brojni ateljei i muzički studiji, u kojima je stvarana umetnost i muzika koja je formirala pravac kod velikog broja mladih.\nIpak, usled zuba vremena i neodržavanja koje je trajalo i decenijama pre toga, ovaj biser Beograda je polako postajao ruglo. Međutim, sve se promenilo kada je zgrada BIGZ-a prodata na licitaciji, pa će prema saopštenju novih vlasnika, u januaru 2023. godine, biti moderno uređena iznutra, dok će spoljašnost zadržati prepoznatljiv izgled u osveženom izdanju.\nČitav projekat renoviranja obavlja se u saradnji sa Zavodom za zaštitu spomenika grada Beograda, pošto je, kako su naveli, akcenat na zadržavanju autentičnog izgleda projekta arhitekte Dragiše Brašovana.\nKako se navodi, u rekonstrukciju koja će trajati nešto više od 18 meseci, biće potrošeno više od 40 miliona evra. Kada se radovi budu završili, kompanijama koje su zainteresovane za zakup, biće u ponudi futuristički i moderan poslovni prostor, uz mogućnost da same biraju enterijer, kvadraturu i veličinu kancelarija, koje će biti prilagođene poslovanju korisnika.\nOd ukupne površine objekta koji se pruža na 40.000 kvadratnih metara, biće iskorišćeno više od polovine, zbog impresivno projektovanih hodnika i stepenišnih zona izjavila je direktorka kompanije Milana Srećkov.\n"Ulazak u ovaj projekat sa 'Aleksandar gradnjom' doprineće efikasnosti njegove realizacije, a ujedno otvara vrata novim saradnjama i partnerstvima. Na domaćem tržištu nekretnina kancelarijski segment je daleko od zasićenog i tu vidimo prostor za nove investicije", izjavila je Srećkov.


Riki Lido na Partizanovom radaru! (VIDEO)\nPočetna stranicaKK PartizanRiki Lido na Partizanovom radaru! (VIDEO)\nPartizanova potraga za pojačanjima i dalje traje, a u moru kandidata koji se prate poslednjih sedmica na radaru se pojavilo novo ime. Kako saznaju pojedini sportski portali, uprava Partizana bacila je oko na donedavnog šutera Ređo Emilije, Rikija Lida.\nLido je danas i zvanično raskinuo saradnju sa Ređo Emilijom i postao slobodan igrač, a gotovo paralelno sa tim promenio je i agenciju koja ga zastupa. Naime, on se rastao sa Miškom Ražnatovićem i postao član agencije Oktagon. Riki Lido je do odlaska iz Italije bio najbolji strelac tamošnjeg prvenstva sa prosečno 24 poena po utakmici.\nMada je Lido izuzetno zanimljiv Partizanu i igrač na jednoj od dve ključne pozicije gde se traži pojačanje, u klubu iz Humske 1 svesni su da je pred njima ozbiljan i nimalo lak put. Pitanje je da li Partizan može da odgovori finansijskim zahtevima nekadašnjeg igrača Efesa i Baskonije, pošto je nedavno izjavio da mu je povratak u NBA prioritet. Takođe, španski mediji su po njegovom rastanku sa Ređo Emilijom objavili da je ponovo interesantan Baskoniji. Klub iz Vitorije je u potrazi za čovekom koji će odmeniti povređenog Patrisija Garina.\nPogledajte neke od njegovih najboljih poteza:\nPodsetimo, Partizan se poslednjih dana ozbiljno dovodi u vezu i sa nekadašnjim centrom Olimpijakosa i milanske Olimpije, Patrikom Jangom.


Organizacija "28. jun" izveštavaće o situaciji i mogućoj humanitarnoj krizi u vezi sa projektom "Jadar" - Društvo - Dnevni list Danas\nPočetna » Vesti » Društvo » Organizacija „28. jun“ izveštavaće o situaciji i mogućoj humanitarnoj krizi u vezi sa projektom „Jadar“\nMeđunarodna humanitarna organizacija „28. jun“ obavezala se da izveštava o pogoršanju ekološke situacije i mogućoj humanitarnoj krizi u Srbiji u vezi sa projektom „Jadar“ kompanije „Rio Tinto“ i poručila da će u koristiti svoj specijalni konsultativni status pri Ujedinjenim nacijama.\n„U mnoštvu problema u Srbiji vezanih za životnu sredinu, najviše nas zabrinjava projekat kompanije ‘Rio Tinto’ – rudnik litijuma ‘Jadar'“, ostiče u saopštenju organizacija „28. jun“ i ukazuje na pisanje „Gardijana“, da su rukovodioci te kompanije preneli službenicima EU „da će izgradnja rudnika biti započeta posle izbora u Srbiji“.\n„Ovo dovodi do strateške manipulacije demokratskog procesa u Srbiji od strane inostranih kompanija i vlada. Kao regionalni lider u sprovodjenju agende Ciljevi održivog razvoja (SDGs) na zapadnom Balkanu, Organizacija ’28. Jun’ se obavezala da izveštava o pogoršanju ekološke situacije i mogućoj humanitarnoj krizi. Mi ćemo koristiti specijalni konsultativni status pri Ujedinjenim nacijama da uključimo, organizujemo i oblikujemo javnu podršku za neophodne političke promene, koje bi koristile narodu Srbije“, ističe se u saopštenju.\nTa organizacija naglašava da će svoj izveštaj dostaviti „Ujedinjenim nacijama, srpskom Ministarstvu zaštite životne sredine“ i da će biti „javno dostupan“ izbora 2022. godine.\nIstiče se i da će se „28. jun“ „zalagati za podršku projektima u oblasti zaštite životne sredine“ u lokalnim samoupravama i u organizacijama civilnog društva u Srbiji.\n„Naša borba da zaštitimo našu zemlju, vazduh i vodu počinje odmah“, naglašava u saopštenju međunarodna humanitarna organizacije „28. jun“, sa sedištem u Ilinoisu, u Sjedinjenim Američkim Državama.\nEkologijaJadarMeđunarodna humanitarna organizacija 28. junun\nSvet • 11.03.2022. 23:30\nBLOG UŽIVO: Rusija prvi put napala blizu zapadnih granica Ukrajine sa zemljama EU i NATO\nRegion • 22.01.2022. 13:48\nDruštvo • 07.10.2021. 11:15\nPAKT: Fakulteti kriju informacije o uslugama koje su pružali u vezi sa projektom „Jadar“


Vesti online / Vesti / Ex YU / Hrvatska spremna za razgraničenje, Crnoj Gori se ne žuri\nHrvatska je spremna za bilateralni dogovor sa Crnom Gorom oko pitanja Prevlake, navedeno je u saopštenju vlade koja je Podgoricu obavestila i da je promenila svoje članove međudržavne komisije za razgraničenje Hrvatske i Crne Gore.\n"Mi smo 2006. doneli odluku o priznanju Crne Gore kao suverene i nezavisne države. Uz odluku o priznanju donesena je i izjava Vlade Republike Hrvatske prema kojoj se očekuje dijalog u cilju pronalaženja trajnog rešenja", saopšteno je iz hrvatske Vlade.\nPoluostrvo Prevlaka koje spornom čini granicu između Hrvatske i Crne Gore funkcioniše na osnovu Privremenog sporazuma o Prevlaci iz 2002. godine.\nDve vlade su se tada dogovorile da otvore proces dogovora o trajnom rešenju, jer prema članu 2. sporazuma on ni na koji način ne prejudicira razgraničenje između dve države, prenose crnogorski mediji.\nŠef crnogorske diplomatije Srđan Darmanović izjavio je ranije da Crna Gora nema posebnog razloga da žuri sa rešavanjem ovog pitanja i da je spremna da to pitanje zajednički rešava sa Hrvatskom.\n- Mi smo u regionu navikli da nam rešenja donose drugi, ali mislim da zemlje poput Hrvatske i Crne Gore to mogu same da urade. Ako to ne budemo mogli da donesemo zajedno, sledi nam međunarodna arbitraža - istakao je Darmanović.


• Potpuno nov, udoban, luksuzni apartman u prizemlju, sa panoramskim pogledom na more, sa 2 odvojene spavaće sobe, jedna sa bračnim, a jedna sa odvojenim krevetima. U velikom dnevnom boravku se nalazi sofa na rasklapanje na kojoj se mogu smestiti još 2 osobe. Apartman je idealan za parove, biznismene, putnike i porodice sa decom, koji žele da uživaju u jedinstvenom, kvalitetnom odmoru, daleko od svakodnevne rutine.\n• Novi luksuzni studio se nalazi u prizemlju vile, pored prekrasnog vrta, u dvorištu površine 1000 m², u veoma mirnom kraju. Sa panoramskim pogledom, svim modernim sadržajima, svetao i ukrašen zemljanim bojama, sa potpuno opremljenom modernom kuhinjom, klimom i TV-om, može da ponudi jedinstveni odmor, ispunjen komforom i luksuzom.\n• Studio za 2 osobe & 1 dete - 60 €/noć\n• Apartman za 4-5 osoba & 2 deteta - 100 €/noć


Zbog nestanka struje nadoknadu zatražilo osam potrošača | Analitika - Informativni Portal\nZbog nestanka struje nadoknadu zatražilo osam potrošača\nU proteklih 30 dana osam potrošača je podnijelo prigovor i tražilo odštetu zbog prekida u napajanju električnom energijom i odstupanja napona, saopšteno je Pobjedi iz Elektroprivrede.\nObjavljeno: 05. 09. 2019 - 06:27\nPrimjena finansijskih kompenzacija u slučajevima neispunjavanja minimum kvaliteta snabd i j e v a n j a e l e k t r i č n o m energijom utvrđenih Pravilima o minimumu kvaliteta isporuke i snabdijevanja električnom energijom počela je 8. avgusta. Za neispunjavanje minimuma kvaliteta propisanog pravilima predviđena je odšteta od 20 eura za kupce koji su priključeni na distributivni sistem - pretežno domaćinstva, odnosno 200 eura za one koji su priključeni na prenosni sistem. -Do sada je podneseno osam prigovora, koji su se odnosili na prekide u napajanju, dostavljanje odgovora na prigovor o naponu i otklanjanju odstupanja napona – kazali su Pobjedi iz EPCG.\nIz ove kompanije precizirali su da su se prigovori odnosili na Crnogorski elektrodistributivni sistem.\n- U toku su postupci za rješavanje prigovora – kazali su predstavnici EPCG. Oni su dodali da su prigovori stigli iz Podgorice i iz Bijelog Polja. Iz Regulatorne agencije za energetiku (RAE) su ranije saopštili da predmet prigovora kupaca mogu biti svi događaji koji nastanu od 8. avgusta i to u roku od 30 dana od momenta koji je za posljedicu imao eventualno neispunjavanje minimuma kvaliteta.\nIz RAE su naveli da potrošač podnosi prigovor snabdjevaču sa kojim ima zaključen ugovor o snabdijevanju, odnosno Elektroprivredi, ako kupac nije promijenio snabdjevača. Pravo na finansijsku kompenzaciju imaju kupci električne energije koji su zaključili ugovor o snabdijevanju električnom energijom i podnosioci zahtjeva za izdavanje saglasnosti za priključenje na distributivni sistem električne energije. -Procedura je pojednostavljena u smislu da kupac ne mora biti informisan na koji elektroenergetski subjekat se odnosi minimum standarda kvaliteta. Jedini kontakt za kupca je njegov snabdjevač. Potrošač može podnijeti prigovor snabdjevaču električne energije sa kojim ima zaključen ugovor o snabdijevanju – objasnili su iz RAE.\nElektroenergetski subjekti koji u slučaju nepoštovanja minimuma standarda kvaliteta isplaćuju finansijske kompenzacije su svi operatori prenosnog sistema, operatori distributivnog sistema ili snabdjevači. Operator prenosnog sistema je Crnogorski elektroprenosni sistem (CGES), operator distributivnog sistema je CEDIS, dok licence za snabdijevanje električnom energijom posjeduju EPCG, Montenegro bonus, Uniprom, Energia Gas and Power, Petrol Crna Gora MNE i Twinfin Tesla.\nPredmet prigovora može biti i neispunjavanje minimuma kvaliteta, a koje se odnosi na rokove koje moraju ispuniti snabdjevači, a koji se odnose na dostavljanje odgovora na: zahtjev za provjeru obračuna ili mjernih veličina iskazanih na računu, zahtjev za izvršenje finansijske kompenzacije, zahtjev za ponovno priključenje kupca i zahtjev za kontrolu ispravnosti funkcionisanja mjernog mjesta. Iz RAE su saopštili da je snabdjevač dužan da u roku od 15 dana odluči po prigovoru kupca. Ako kupac nije zadovoljan rješenjem snabdjevača, može na predmetno rješenje podnijeti žalbu Agenciji.\n- Nakon donošenja odluke snabdjevača ili Agencije kojom se udovoljava zahtjevu stranke, snabdjevač je dužan da izvrši finansijsku kompenzaciju prema kupcu u roku od 30 dana – naveli su iz RAE.\nTagovi: Nestanak struje nadoknada EPCG CEDIS


ĆOSIĆ: U LOKALNIM SAMOUPRAVAMA U SRPSKOJ 1.500 SLUŽBENIKA, A INSTITUCIJAMA BiH 24.000\nSrijeda, 13.03.2019. | Princip News\nPredsjednik Saveza opština i gradova Republike Srpske Ljubiša Ćosić izjavio je danas u Sarajevu da je u svim lokalnim samoupravama u Srpskoj zaposleno oko 1.500 službenika, dok ih je u zajedničkim institucijama BiH 24.000.\nOn je istakao potrebu jačanja kapaciteta zaposlenih u jedinicima lokalnih samouprava, kojih, kako je naveo, u Republici Srpskoj nema dovoljno.\n"Zamislite 1.500 službenika koji pružaju usluge građanima svaki dan na teritoriji 49 odsto jedne zemlje, a zamislite 24.000 službenika koji rade na nivou BiH", izjavio je Ćosić novinarima uoči početka konferencije o uticaju procesa pristupanja EU na jedinice lokalne samouprave.\nOn je poručio da će opštine i gradovi Republike Srpske uvijek biti uključeni u proces EU integracija, istakavši da, osim ovakvih konferencija, očekuju konkretnu i stvarnu pomoć.\nĆosić je izrazio nadu da će zajednički i entitetski nivoi vlasti prepoznati ulogu i značaj lokalnih zajednica i da će svi zajedno pristupiti procesu evropskih integracija.\nOn je istakao da je Savez zainteresovan da bude partner u svim projektima koji vode poboljšanju životnog standarda i života stanovnika od Banjaluke, kao najveće lokalne zajednice u Srpskoj, do Istočnog Mostara, kao najmanje.\nĆosić je rekao da je suština ovakvih skupova da pokaže kako da evropski zakoni, koji će biti sprovedeni u entitetsko i BiH zakonodavstvo, dovedu do toga da njihova promjena poboljša životni standard građana.\nŠef Delegacije EU u BiH Lars-Gunar Vigemark istakao je važnost uloge koju lokalne zajednice imaju u kontekstu evropskih integracija, jer bez njihovog potpunog i cjelovitog angažmana, posebno u oblastima njihovih nadležnosti, nema ni efikasnog i uspješnog procesa evropskih integracija.\nVigemark je poručio da EU sa svojim partnerima podržava lokalne samouprave finansijski, ističući da su u procesu evropskih integracija lokalne zajednice najveći korisnici pomoći regionalnih fondova, a koje će na kraju i najviše koristi imati od ulaska u EU.\nAmbasador Švedske u BiH Anders Hagelberg rekao je da ova zemlja, osim političke podrške BiH u pristupanju EU, godišnje u razvojnu saradnju ulaže 17 miliona evra, čiji je glavni cilj pomoć u pripremi BiH za pristupanje EU.\nHagelberg je poručio da je veoma važno ojačati kapacitet svih gradova i opština da bi se na adekvatan način pripremili za EU, ali i za njihovu budućnost kada postanu dio EU.\nPredsjednik Predsjedništva Skupštine Saveza opština i gradova Federacije BiH Hamdo Ejubović rekao je da će na današnjem sastanku biti predstavljena sveobuhvatna mapa puta u pripremi BiH ka evropskim integracijama.\nOn je pojasnio da ta mapa uključuje zakonsku legislativu koje treba prilagoditi zakonima EU, a isto tako i pripremu jedinica lokalne samouprave za novo stanje koje će nastupiti prilikom ulaska u EU.\nViši savjetnik za socijalnu uključenost i upravu švajcarske Ambasade Dimka Stančev Skeje navela je da će razgovarati i o ulozi lokalnih samoprava u evropskim integracijama, ali i o mogućim uticajima na svakodnevni život građana lokalnih zajednica.\nKonferencija je organizovana u sklopu projekta "Jačanje kapaciteta saveza opština i gradova u BiH", a koji u partnerstvu sprovode Savez opština i gradova Republike Srpske, Savez opština i gradova FBiH, Švedski Savez lokalnih vlasti i regiona, uz finansijsku podršku vlada Švedske i Švajcarske.


Privredna komora RS Vladi dostavila prijedlog mjera za jačanje privrede - Biznis Info\nPrivredna komora RS Vladi dostavila prijedlog mjera za jačanje privrede\nPrivredna komora Republike Srpske dostavila je Vladi prijedlog mjera čiji je cilj zaustavljanje negativnih trendova poslovanja i stvaranje uslova za rast i razvoj privrede.\nTe mjere podrazumijevaju jačanje konkurentnosti privrede Republike Srpske – stavljanje javnih preduzeća u funkciju razvoja privrede i društva u cjelini, reformu i modernizovanje javne uprave, te intenziviranje socijalnog dijaloga svih partnera, navedeno je u radnom materijalu prijedloga programa ekonomskih reformi 2020-2022. godine.\nU dokumentu je istaknuto da su aktuelni trendovi poslovanja u Republici Srpskoj posljedica niske konkurentnosti privrede Srpske i ti trendovi moraju biti promijenjeni da bi bili stvoreni uslovi za rast obima proizvodnje u industriji, rast svih parametara spoljnotrgovinske razmjene, investicija i zaposlenosti, što će na kraju rezultirati i rastom BDP-a sa povaćanim učešćem industrije u njemu.\nPrivredni subjekti u ovoj godini su poslovali u otežanim uslovima i okolnostima smanjene privredne aktivnosti, budući da su u domaćoj privredi već od kraja prošle godine i tokom svih mjeseci i kvartala ove godine zabilježeni negativni trendovi, navedeno je u radnom materijalu.\nPrivredna komora navela je podatke prema kojima je industrijska proizvodnja u Republici Srpskoj u periodu januar-juli ove godine smanjena za 13,7 odsto u odnosu na isti period prošle godine, dok je zaposlenost u industriji ostala na istom nivou.\nEvidentiran je i negativan trend spoljnotrgovinske aktivnosti, gdje je usljed smanjene tražnje iz inostranstva smanjen ukupan obim razmjene za oko šest odsto.\nIzvoz tokom cijele godine ima tendenciju pada, koji je za period od sedam mjeseci iznosio jedan odsto, a najveći pad zabiljižen je u prva dva mjeseca i bio je blizu četiri procenta.\nI domaća tražnja imala je negativan predznak, te je izvoz u periodu januar-juli ove godine manji za 9,3 odsto.\nNa drugoj strani evidentan je rast prosječne plate poslije oporezivanja /neto plata/, koja je u periodu januar-juli iznosila 899 KM i realno je veća za šest odsto u odnosu na isti period prošle godine.\nIz Privredne komore su ukazali da ova činjenica dodatno otežava poslovanje privrede, budući da se usljed smanjene privredne aktivnosti i odliva radne snage zapošljava nekompetentan i nedovoljno edukovan kadar, što iziskuje dodatne troškove obuke i zapošljavanja ovakvih profila.\nPrivredna komora RS Vlada RS


RT: „Oni koji se igraju vatrom izgoreće“: Peking upozorava Vašington nakon posete ministra zdravlja SAD-a Tajvanu\nIzvor: Vostok.rs, 12.Avg.2020, 17:44\nPokušaji uplitanja u unutrašnje poslove Tajvana, koji Peking smatra svojom teritorijom, može skupo koštati SAD, saopštilo je Ministarstvo spoljnih poslova Kine. Ministarstvo je posavetovalo američkog ministra zdravlja da se fokusira na krizu koronavirusa kod kuće, umesto da putuje u inostranstvo. Američki ministar zdravlja Aleks Azar došao je u nedelju u trodnevnu posetu Tajvanu, postajući tako najviši američki zvaničnik koji je posetio autonomno ostrvo, koje nije pokazalo želju za četiri decenije da se ponovo ujedini sa kontinentalnom Kinom. Portparol Ministarstva spoljnih poslova Kine, Žao Lidžian osudio je posetu i upozorio Vašington da se ne približava Tajvanu.\n"Što se tiče glavnih interesa Kine ... SAD ne smeju stvarati iluzije. Oni koji se igraju vatrom izgoreće."\nPutovanje je došlo usled sve većih tenzija između Vašingtona i Pekinga, a Azar ga je iskoristio da pokrene još jedan napad na Kinu. Optužio je Peking da nije upozorio međunarodnu zajednicu na koronavirus, koji je, navodno, nastao u Vuhanu krajem prošle godine i da je odbio da sarađuje sa drugima u borbi protiv bolesti, omogućavajući tako da se proširi širom sveta. Kineski portparol demantovao je američke tvrdnje o lošem odnosu prema koronavirusu i izrazio iznenađenje što je američki ministar zdravlja odlučio da napusti svoju zemlju kada je koronavirus tamo "van kontrole". SAD imaju najgoru situaciju sa koronavirusom na svetu, jer je već registrovaono više od pet miliona zaraženih sa preko 164.000 smrtnih slučajeva.\n"Zanemario je milione Amerikanaca koji boluju od virusa i otišao na Tajvan da napravi politički šou."\nAzarovo „ponašanje još jednom dokazuje da, u očima američkih političara, američki životi ne znače ništa u poređenju sa njihovim sebičnim političkim poenima“, dodao je Žao. Uprkos prekidu službenih veza s Tajvanom 1979. godine, SAD aktivno podržavaju pritisak ostrva na nezavisnost i ostaju mu najveći dobavljač oružja. Tek prošlog meseca, Stejt department odobrio je paket od 620 miliona dolara za modernizaciju raketnih sistema zemlja-vazduh na Tajvanu, na šta je Peking reagovao, saopštivši da će uvesti sankcije jednom od glavnih izvođača projekta, odnosno američkom proizvođaču oružja "Lokid Martin"-u. Peking je u više navrata zahtevao da se isporuke oružja Tajvanu obustave, ističući da one krše princip "Jedna Kina" i da dodatno pogoršavaju bilateralne odnose sa Vašingtonom. Izvor: Vostok / RT\n"OVO BI MOGLO SKUPO DA IH KOŠTA" Kina upozorava SAD: Oni koji se igraju s vatrom - opeći će se\nMinistarstvo je savetovalo američkog sekretara Aleksa Azara za zdravstvo da se fokusira na krizu zbog kovida kod kuće, umesto da putuje po inostranstvu..Peking je upozorio Vašington nakon što je prvi čovek SAD za zdravstvo posetio Tajvan...Pokušaji da sarađuju sa Tajvanom, koji Peking smatra svojom...


Krivokapić: Umesto izvinjenja, poziv Vučiću da poseti Crnu Goru - Novi Standard\nKandidat za mandatara crnogorske vlade Zdravko Krivokapić istakao je da će, kada bude premijer, prvi zvanični poziv da poseti Crnu Goru uputiti predsedniku Srbije\nMi nemamo nijedan razlog da ne gradimo odlične odnose sa Srbijom, rekao je Zdravko Krivokapić koga su svi poslanici nove većine u Skupštini Crne Gore predložili za premijera i dodao da će politička sudbina Mila Đukanovića i Duška Markovića, „biti onakva kakvu zaslužuju , kako nas to uči iskustvo iz ostalih zemalja sveta“.\n„Od mene se traži izvinjenje predsedniku Srbije Aleksandru Vučiću, a ja pitam za šta treba da se izvinim? Hrišćanin sam, kažem izvini, kad pogrešim. Umesto izvinjenja, pozivam rukovodstvo Srbije da sarađujemo, da ponovo gradimo ono što su neki porušili u proteklih 30 godina“, istakao je Krivokapić u intervju portalu Nova.rs.\nPrema njegovim rečima, nova Vlada u Crnoj Gori moraće pre svega da analizira kakav joj je teret ostavila odlazeća vlast, i da je za Crnu Goru od izuzetne važnosti da njeguje bratske odnose sa Srbijom.\nOn je podsetio da prema Ustavu mandat za sastav nove vlade najpre treba da poveri predsjednik Crne Gore i od tog trenutka teče zakonom predviđen rok u kojem vlada treba da se formira. Očekujem da će nova Vlada Crne Gore biti formirana u zakonom predviđenom roku, rekao je on.\nNe verujem da nova vlada može da napravi ijedan svrsishodan korak bez skeniranja postojećeg stanja. Moramo da utvrdimo precizno šta nam je ostavila prethodna vlast kao teret i na osnovu toga ćemo napraviti strategiju saniranja očito teškog stanja, rekao je Krivokapić.\nNa pitanje da li očekuje opstrukcije, Krivokapić je istakao da je Milo Đukanović političar koji se život nije bavio ničim drugim osim politikom.\n„Ne bih potcenio kapacitete gospodina Đukanovića, kao što ne bih potcenio ni njegovu potrebu da zaštiti svoje poslove, kojih je u Crnoj Gori i previše. Ipak, iznad svega i pre svega ne bih potcenio građane Crne Gore, koji su nakon trideset godina rekli dosta takvoj politici. Đukanović će biti pred izborom da li da sluša svoj politički instinkt ili svoje nagone za samoodržanjem. Verujem da je shvatio da on više nema podršku onih koji su za njega glasali prethodnih godina, kao ni onih koji su protiv njega bili sve vreme“, ocenio je Krivokapić.\nPolitička sudbina Đukanovića i odlazećeg premijera Duška Markovića, prema rečima Krivokapića, biće upravo onakva kakvu su zaslužili.\n„I to ne govori Zdravko Krivokapić, to nas uči iskustvo iz ostalih zemalja svijeta. Nađite mi jedan primer u kojem autokrate i diktatori imaju srećan kraj. Da budem precizan, ovde govorim samo o političkim posledicama i političkom kraju“, precizirao je Krivokapić.\nKrivokapić je rekao da su Aleksa Bečić i Dritan Abazović budućnost Crne Gore, zajedno sa ostalim mladim ljudima njihove generacije, kojih ima u sve tri pobedničke koalicije.\n„Mladi, obrazovani, nekorumpirani i iznad svega patriotski orijentisani mladi ljudi. Iako su mladi godinama, oni nisu početnici u politici i nije me stid da priznam da bih sa svojih 62 godine i te kako imao šta da naučim od njih“, rekao je Krivokapić.\nOn je istakao da su Andrija Mandić i Milan Knežević veterani crnogorske političke scene, možda rame uz rame i sa samim Đukanovićem.\n„Oni su dugo u politici, dugo su održavali vatru otpora režimu i to je za svako poštovanje. Ne bih rekao da sam promenio mišljenje o njima, ali sada sam u prilici da iznutra sagledavam politiku i procese. Naravno, desi se ponekad da nam viđenje nije podudarno. To pripisujem i svom neiskustvu, ali nije tajna da na pojedina pitanja gledamo drugačije. Ali, ima ona izreka i kad se slažemo i kad se ne slažemo neka to bude u ljubavi. Što se mene tiče – biće tako“, istakao je Krivokapić.\nKrivokapić je ponovio da je u politiku ušao nakon što je prethodna vlast usvojila diskriminatorski Zakon o slobodi veroispovesti.\n„Uloga Crkve u rušenju režima je nesporna, i to je jasno svima. Samo bih voleo da preciziram odmah sada, Crkva je u taj proces uvučena, jer je morala da se brani. Veličanstvenim litijama, koje su bile mirna hrišćanska pobuna, Crkva je praktično artikulisala nezadovoljstvo mnogim drugim stvarima u crnogorskom društvu. Bilo je samo potrebno da se na političkom tržištu pojave partije koje to nezadovoljstvo mogu da kapitalizuju na izborima, što se i dogodilo. Koliko mi je poznato, a cenim da sam dobro informisan, Crkva je svoje ambicije da se uključuje u politički život završila onog momenta kad je čula obećanje nas iz tri pobjedničke koalicije, da ćemo povući sporni Zakon o slobodi veroispovesti“, rekao je Krivokapić.\nNa konstataciju da su isticali da je projekat mitropolita Amfilohija, Krivokapić je rekao:\n„Ja sam hrišćanin, idem u crkvu i to je cela istina. Ako sam ja kriv i ako je to moj greh, prihvatam da sam grešnik. Ja sam univerzitetski profesor, imam petoro dece i dvoje unučadi. Previše da bi bio „nečiji“ projekat. Imena mitropolita Amfilohija, koji je danas jedan od najobrazovanijih i najpametnijih Crnogoraca, nisu dostojna takvih kvalifikacija“, ocenio je on.\nPovodom njegove izjave o bliskim odnosima Mila Đukanovića i predsednika Srbije Aleksandra Vučića i pozva da dođe u Beograd i da donese dokaze, Krivokapić je rekao:\n„Hteo bih da se našalim protivpitanjem – da li to znači da sam na nekom sudu, ako se od mene traže dokazi? Nedopustivo je da predsednik Srbije Aleksandar Vučić za osam godina, koliko je na vlasti, nijednom nije došao u Crnu Goru. Ni kao premijer, ni kao predsednik. Ni gospodin Đukanović nije išao u Beograd. Izvinite, to je neprihvatljivo za moje poimanje odnosa sa Srbijom“, rekao je on.\nKako je istakao, Srbija Crnoj Gori nije samo susedna zemlja, već je Srbija bratska zemlja.\n„Tamo nam žive braća, rođaci, kumovi, studiraju nam deca, leče se naši ljudi po bolnicama. Od mene se traži izvinjenje predsedniku Vučiću, a ja pitam za šta treba da se izvinim? Hrišćanin sam, kažem izvini kad pogrešim. Umesto izvinjenja, pozivam rukovodstvo Srbije da sarađujemo, da ponovo gradimo ono što su neki porušili u proteklih 30 godina. Pozivam ih da svojim ličnim odnosima, zasnovanim na poštovanju, pokažemo i našim građanima da nema niko ko može stati između odnosa naše dve države“, saopštio je Krivokapić.\nPrema njegovim rečima, nema razloga za loše odnose između Srbije i Crne Gore.\n„Mi nemamo nijedan razlog da ne gradimo odlične odnose sa Srbijom, a gotovo da nema oblasti u kojoj se ti odnosi nisu pokvarili. Ja sam i više nego spreman da dam sve od sebe da ti odnosi budu ono što i naši građani od nas očekuju. Odnosno onakvi kako to od nas istorija i tradicija nalažu. Uostalom, da budu onakvi kako to od nas traže i naši evropski prijatelji, koji su regionalnu saradnju postavili visoko na listi svojih prioriteta,“ zaključio je Krivokapić.\nIzvor FoNet/Danas, 25. septembar 2020.\nKRIVOKAPIĆ: POZIV VUČIĆU DA POSETI CRNU GORU\nKrivokapić je istakao da će, kada bude premijer, prvi zvanični poziv da poseti Crnu Goru uputiti predsedniku Srbije. Gostujući na podgoričkoj A1 TV, Krivokapić je potvrdio da je u emisiji na BiH TV rekao da su predsednik Aleksandar Vučić i predsednik Milo Đukanović veći prijatelji nego što su on i njegov kum.\nPotvrdio je da je u istoj emisiji rekao da ga Vučićevi mediji napadaju zbog poslova koje Vučić ima sa Milom. Tvrdi, međutim, da u toj izjavi nikada nije povezao Beograd na vodi sa bilo kakvim vezama između predsednika Srbije i predsednika Crne Gore.\nKada je to rekao mislio je, kaže, da se on sa svojim kumom viđa jednom u četiri godine, a Vučić i Đukanović su se, dodaje, videli na nekom samitu, u decembru 2019. godine. Na opasku da je malo ublažio ton i pitanje da li je to nakon saopštenja Ambasade Srbije u Podgorici, zahteva Milana Kneževića da se izvini Vučiću ili se samo pokajao, Krivokapić je ponovio:\n“Ja sam rekao to što sam rekao i znam zašto sam to rekao. Ali nisam rekao kako je to doživljeno. Molio bih da građane da pogledaju tu emisiju “Fejs tu Fejs”… Nisam imao zlu nameru, već samo svedočio da su se Vučić i Đukanović sretali i da su to bili radosni susreti… Zašto nisu tu radost preneli na dve države”, rekao je Krivokapić\n“DVA BRATSKA I KUMOVSKA NARODA”\nNe želi kaže da priča o tome, jer ne bi da te “lične odnose preslikava na ono što je mnogo značajnije, a to je da su građani Srbije i Crne Gore dva bratska i kumovska naroda”. Građani dveju država, smatra, ne bi trebalo da dožive te reakcije koje su u ovom trenutku tako iskazane, jer ne predstavljaju ono što je najvažnije. A najvažnije, prema njegovim rečima, je da Srbija i Crna Gora imaju dobre institucionalne odnose.\nKomentarišući prozivke da kao premijer Crne Gore neće prvo posetiti Beograd, Krivokapić kaže da će to tako biti, ali da iz ove misije poziva lično predsednika Vučića da poseti zvanično Crnu Goru. Dodao je da predsednik Vučić ni kao premijer, ni kao predsednik nije posetio zvanično Crnu Goru, kao ni da Đukanović nije posetio zvanično Srbiju, a svi, kako tvrdi, “znamo da je u Beogradu više puta bio nezvanično”.\n“Molim građane Srbije i Crne Gore da ovo ne dožive kao sukob sa bilo kim. Ja želim najbolje odnose upravo sa Srbijom i pokušaću svojim delovanjem da pokažem da je to moguće uraditi, ali i da to ne bude lični odnos predsednika ili premijera, makar se zvao Zdravko Krivokapić, sa nekom drugom osobom iz regiona”, naveo je.\nIstiče da sa Srbijom i sa svima želi odnose na uzajamnom poštovanju i što je, kako navodi, najvažnije da ta reč koja je izgovorena s jedne ili druge strane ne bude “mera odnosa koje se prepliću na državnom nivou”.\nIzvor Tanjug/RTS, 25. septembar 2020.\nPreporučujemoAleksandar VučićZdravko KrivokapićSrbijaCrna Gora


“Rumunskoj ekonomiji je preko potreban novac, a banke treba da budu u poziciji kreditora, što bi bilo moguće pod uslovom da se vlada manje zadužuje kod banaka”, izjavio je Vasilesku.\nNaveo je da banke trenutno nemaju nikakav interes da obnove šire kreditiranje, sve dok imaju jednog sigurnog klijenta, odnosno vladu.\nZa prvih pet mjeseci ove godine Ministarstvo finansija je pozajmilo od banaka više od sedam milijardi evra, zbog čega su troškovi po osnovu kamata za kredite koje je država uzela povećani za 87,6 odsto u odnosu na isti period prošle godine.\nList Kotidianul piše da su krediti od preko šest milijardi evra koje je uzelo Ministarstvo finansija bili namjenjeni za isplatu plata u budžetskom sektoru što vlada ne negira.\nSavjetnik guvernera Centralne banke je ocijenio da će se uskoro situacija izmjeniti, jer se očekuje da pristignu prve rate namjenjene Ministarstvu finansija iz stranih kredita koje je Rumunija dobila. Radi se o zajmu od pet milijardi evra od Evropske komisije, koje vlada može da koristi za finansiranje budžetskog deficita.\nRumunija je sklopila krajem marta stend-baj aranžman na dve godine sa Međunarodnim monetarnim fondom (MMF) za zajam od 12,95 milijarde evra koje ulaze u rezervu Nacionalne banke Rumunije za makronomsku i monetarnu stabilizaciju.\nU paketu dogovora sa MMF-om predviđeno je i finansiranje od strane Evropske unije, Svjetske banke i EBRD-a, što zajedno sa zajmom od MMF-a predstavlja gotovo 20 milijardi evra.


Usvojeni su izvještaji o stanju u sektoru osiguranja RS, o radu Agencije i o njenom finansijskom poslovanju.\nDirektor Agencije za osiguranje RS Božana Šljivar rekla je da tržište osiguranja ima gotovo marginalnu poziciju u domaćem finansijskom sektoru, dijelom i zbog negativnih efekata na tržištu hartija od vrijednosti.\nŠljivareva je rekla da je u prošloj godini u RS 11 društava za osiguranje ostvarilo obračunatu premiju od 117,3 miliona KM, a da je ukupna aktiva sektora osiguranja 212 miliona KM.\n”Sa neto dobitkom u ukupnom iznosu od 9,6 miliona KM poslovalo je sedam društava za osiguranje, a gubitak od 11,2 miliona KM iskazala su četiri društva”, istakla je Šljivareva, dodavši da je u ovoj djelatnosti bilo zaposleno 870 radnika.\nOna je navela da je u narednom periodu potrebno insistirati na unapređenju regulatornog okvira putem primjene standarda EU, zatim na povećanju efikasnosti nadzorne funkcije preduzimanjem adekvatnih mjera prema društvima za osiguranje, u cilju poboljšanja kvaliteta i transparentnosti poslovanja i zaštite osiguranja i trećih oštećenih lica.\nŠljivareva je rekla da Agencija ima ukupno 17 zaposlenih, a da je tokom prošle godine zaposleno pet novih visokoobrazovanih radnika, od kojih dva sa specijalističkim znanjima, revizor i informatičar, a dva sa iskustvom u oblasti osiguranja.\nGovoreći o finansijskom poslovanju Agencije, Šljivareva je istakla da su prošle godine planirana sredstva za rad bila 1.182.245 KM, što je bilo za četiri odsto više u odnosu na 2007. godinu.\nOna je navela da je Agencija u 2008 .godini ostvarila ukupne prihode u iznosu od 1.320.657 KM, dok su rashodi iznosili 905.843 KM.\nNarodna skupština RS prihvatila je i izvještaj o radu i stanju na tržištu hartija od vrijednosti za 2008. godinu u kojem se navodi da je ukupna tržišna kapitalizacija svih hartija od vrijednosti, kojima se trguje na Banjalučkoj berzi, zaključno sa decembrom prošle godine iznosila 3.685.729 KM, što je za 52,43 odsto manje nego na kraju 2007. godine.\nU izvještaju se navodi da su tokom 248 dana trgovanja zaključene ukupno 30 482 transakcije, što predstavlja značajno smanjenje od 84 odsto u odnosu na prethodnu godinu.\n“Transakcije po danu trgovanja bile su 123, a prosječan redovan promet iznosio je 400.042 KM, što predstavlja smanjenje od 83 odsto u odnosu na 2007. godinu”, rekao je predsjednik Komisije za hartije od vrijednosti Miodrag Jandrić.\nOn je istakao da je tržište kapitala RS u klasifikaciji tržišta potencijalno takozvano rubno tržište, koja predstavljaju tržišta u razvoju i imaju manju kapitalizaciju i likvidnost od grupe razvijenih tržišta u razvoju.\n“Ova tržišta u osnovi karakteriše relativna otvorenost i dostupnost za strane investitore, ali i moguća veća ekonomska i politička nestabilnost, potencijalni veći dugoročni povrat i mala korelacija sa drugim tržištima kapitala”, pojasnio je Jandrić.\nJandrić je istakao da tržište u RS karakteriše nelikvidnost, što je i osnovni uzrok malog obima trgovanja u prošloj godini, te da se u strukturi kapitala javlja i državni kapital, koji u nekim preduzećima iznosi i više od 30 odsto.\nOn je dodao da se, imajući u vidu pokazatelje o vrstama, broju i vrijednosti emisija kojima se prikuplja dodatni kapital preduzeća u RS, može zaključiti da akcionarska društva u Srpskoj postaju svjesna mogućnosti prikupljanja kapitala po osnovu emisije hartija od vrijednosti, posredstvom tržišta kapitala.\nJandrić je rekao da je nakon uspješno okončane prve inicijalne javne ponude akcija, te uključivanjem države i jedinica lokalne samouprave na strani ponude obveznica, tržište generalno dobilo na kvalitetu.